Συνταρακτικό: Όλα γνωστά για το "τεράστιο φαγοπότι" του Χαϊδαρίου, αλλά δεν εισπράχθηκε ούτε ευρώ!\nΑρχική ΕΙΔΗΣΕΙΣ ΔΗΜΟΤΙΚΑ Συνταρακτικό: Όλα γνωστά για το “τεράστιο φαγοπότι” του Χαϊδαρίου, αλλά δεν εισπράχθηκε...\nΟ τίτλος του εξωφύλλου μας τον Σεπτέμβριο του 2013, για την Πράξη Εφαρμογής 2/87 απευθυνόμενος τότε στον Δ. Μαραβέλια.\nΤουλάχιστον 15 χρόνια ιστορία…\nΑχώνευτα αποδεικνύονται αυτά τα οικόπεδα…\nΟ Διαχειριστικός Έλεγχος που εξήγγειλε η δημοτική αρχή περιλαμβάνει, μεταξύ άλλων, και τις οφειλόμενες εισφορές σε γη και χρήμα από την ένταξη του Άνω Δάσους στο σχέδιο πόλης, το 1987. Η παραμονή σε πολύχρονη εκκρεμότητα μιας υπόθεσης δημοτικής περιουσίας που έχει χαρακτηριστεί από επίσημα χείλη στο Δημοτικό Συμβούλιο σαν “σκάνδαλο” και “φαγοπότι” δείχνει την τεράστια ανεπάρκεια του πολιτικού μας συστήματος, σε τοπικό και κεντρικό επίπεδο -αν βέβαια μπορεί κανείς να μιλήσει μόνο για ανεπάρκεια. Παράλληλα έχει βλάψει βαρύτατα το Χαϊδάρι οικονομικά και περιβαλλοντικά. Είναι χαρακτηριστικό της σημασίας του θέματος ότι οι Κώστας Ασπρογέρακας και Γιώργος Τερζάκης υπολογίζουν την οικονομική εκκρεμότητα σε 10.000.000 – 11.000.000 ευρώ!!!\nΔημοσιεύουμε σήμερα (15 Μαΐου 2015) ένα συνταρακτικό ντοκουμέντο, που ρίχνει φως στην υπόθεση. Όχι ότι έμενε κρυφό, αφού πρόκειται για επίσημες τοποθετήσεις στο Δημοτικό Συμβούλιο Χαϊδαρίου (30 Δεκεμβρίου 2013). Το “συνταρακτικό” έγκειται στο γεγονός ότι μετά από όσα λέχτηκαν και καταγράφηκαν στα πρακτικά του Δ.Σ. “δεν κουνήθηκε φύλλο”: Ο Δήμος για πολλοστή φορά αδράνησε. Δεν εφάρμοσε την απόφαση που λήφθηκε με συντριπτική πλειοψηφία. Ούτε η δημοτική αρχή Μαραβέλια υλοποίησε την απόφαση για ανάθεση της υπόθεσης σε ειδικό Τεχνικό και Νομικό Γραφείο, αλλά και η σημερινή δημοτική αρχή έχει αφήσει να περάσουν δύο χρόνια, παρόλο που τότε υπερψήφισε. Απορίας άξιον, βέβαια, ότι καμία δικαστική αρχή δεν επιλήφθηκε του θέματος, που αφορά το δημόσιο συμφέρον.\nΌπως θα διαπιστώσετε διαβάζοντας τα πρακτικά, το θέμα απλώνεται σε πολλά επίπεδα. Η εφημερίδα μας ξεκίνησε την προσπάθεια ανάσυρσης του προβλήματος από την αφάνεια το 2008, συνεργαζόμενη με τον σημερινό υπουργό Δημήτρη Βίτσα (επικεφαλής τότε των “Πολιτών σε Δράση” Χαϊδαρίου) και τον Γιώργο Τερζάκη (σημερινό πρόεδρο της Εταιρείας Ακινήτων του Δημοσίου).\nΗ έρευνά μας συνεχίστηκε σε βάθος και καταφέραμε, με τις συμβουλές του Γ. Τερζάκη και τη βοήθεια της δικηγόρου Αλεξάνδρας Χρόνη, να βρούμε όλα τα συμβόλαια και τους χάρτες που αφορούν την πολύκροτη υπόθεση, ώστε να διαμορφωθεί ολοκληρωμένη και τεκμηριωμένη γνώση για το θέμα. Η επεξεργασία των στοιχείων αυτών από τον μηχανικό Γιώργο Τερζάκη και τον νομικό Κώστα Ασπρογέρακα αποτέλεσε μια πολύ σπουδαία δουλειά, που δυστυχώς έμεινε αναξιοποίητη από τον Δήμο, όπως και άλλες προηγούμενες (έρευνα Θ. Σπηλιώτη, έκθεση του δικηγόρου Δ. Πάτρα κτλ.).\nΕπιμείναμε να ζητάμε και από τη διοίκηση Σελέκου να ανοίξει το απόστημα (Θέλετε πράγματι “σύγκρουση με οικοπεδοφάγους”; Ιδού η Ρόδος, ιδού και ο… Διαχειριστικός!).\nΗ ουσία στην υπόθεση με την Πράξη Εφαρμογής 2/87 του Άνω Δάσους\nΕν συντομία, η ουσία του πολύκροτου θέματος: όταν εντάχθηκε το Άνω Δάσος στο σχέδιο πόλης (Πράξη Εφαρμογής 2/87 ) μεγαλοϊδιοκτήτες δεν δήλωσαν ολόκληρη την περιουσία τους, όπως είχαν από το νόμο υποχρέωση, ώστε να πληρώσουν επί του συνόλου εισφορές σε γη και χρήμα, αλλά το έκαναν αυτό σταδιακά, χρόνια μετά την Πράξη Εφαρμογής 2/87, με αποτέλεσμα να γλιτώσουν μεγάλα ποσά, τα οποία αντίστοιχα στερήθηκε ο Δήμος Χαϊδαρίου, ο οποίος στο μεταξύ υφίστατο οικονομική αφαίμαξη για τα εκεί έργα υποδομής (δρόμοι κτλ).\nΗ δικαιολογία ήταν ότι “ήταν η πρώτη φορά που εφαρμοζόταν πανελλαδικά η διαδικασία του Νόμου 1337 και γι’ αυτό το λόγο υπάρχουν αρκετά λάθη” (Γ. Ιγγλέσης πρακτικά Δ.Σ. 22-5-08) (Σσ. τόσο “άπειρη” ήταν η Τεχνική Υπηρεσία, ώστε δεν πρωτοκολλούσε καν τις αιτήσεις των ιδιοκτητών, όπως αναφέρει Έκθεση Ελέγχου των Επιθεωρητών Δημόσιας Διοίκησης, 24-1-2001). Το 2001, λόγω των διαδοχικών “αναγνωρίσεων” οικοπέδων από τους μεγαλοϊδιοκτήτες, έγινε αντιληπτό το πρόβλημα. Κι όμως, ενώ στελέχη του Δήμου μιλούσαν επισήμως για “πλάνη περί τα πράγματα” και “μεγάλο λάθος” (Θ. Σπηλιώτης, υπεύθυνος δημοτικής περιουσίας, πρακτικά Δ.Σ. 22-5-2001), οι δημοτικές αρχές δεν έχουν απαιτήσει ακόμη ούτε σεντς…\nΦυσικά, όταν πρόκειται για χρέη μικροϊδιοκτητών ή άλλες οφειλές στον Δήμο, τα ειδοποιητήρια προς τους υπόχρεους εκδίδονται με ρυθμούς πολυβόλου!Τον Αύγουστο του 2006, λίγο πριν αποχωρήσει από την ηγεσία του Δήμου, ο Κυριάκος Ντηνιακός έστειλε επιστολή στο Σώμα Επιθεωρητών Δημόσιας Διοίκησης, με τίτλο “Διερεύνηση Υπόθεσης”, στην οποία περιέγραφε την εκκρεμή υπόθεση του Άνω Δάσους, στην οποία ανέφερε καταληκτικά: “Καταβάλλουμε προσπάθειες για την επίσπευση της έρευνας και την οριστική ρύθμιση της ως άνω υπόθεσης ώστε και οι ιδιοκτήτες να εξυπηρετηθούν και τα συμφέροντα του Δήμου να διαφυλαθχούν”.\nΕίχαν περάσει 4 και πλέον χρόνια από την χρόνια από την Έκθεση των Επιθ. Δημ. Διοίκησης, που ζητούσαν από τον Δήμο να πάρει συγκεκριμένα μέτρα προστασίας της Δημοτικής Περιουσίας και έξι χρόνια από την διαπίστωση του προβλήματος… Αποτέλεσμα και πάλι, μηδέν!\nΠιο σαφής όλων ήταν ο Δ. Μαραβέλιας, ο οποίος ως δήμαρχος στη συνεδρίαση της 26ης Μαΐου 2008 δήλωνε δημόσια: “Το γεγονός ότι οι κληρονόμοι της Π.Β. προσκόμισαν άσχετο συμβόλαιο ως τίτλο ιδιοκτησίας, αποδεικνύει τον τρόπο με τον οποίο επιχειρούν να παραπλανήσουν την διοίκηση, ώστε να αποφύγουν τον ορθό υπολογισμό της οφειλόμενης εισφοράς. Αφενός μεν επικαλούνται άσχετους τίτλους, αφετέρου εμφανίζουν τα οικόπεδα σταδιακά, ώστε να μη γίνει ενιαίος υπολογισμός της επιφάνειας της ιδιοκτησίας.” Έκτοτε και επί 6 χρόνια στην διοίκηση του Δήμου ο Δ. Μαραβέλιας αφενός μεν σίγησε, αφετέρου δε δεν προέβη σε ενέργειες αποκατάστασης των συμφερόντων του Δήμου. Δηλαδή, από όσο γνωρίζουμε, ο Δήμος δεν έκανε αγωγή, δεν κίνησε συμβιβαστική επίλυση ή κάτι άλλο. Τα ίδια φυσικά ισχύουν και σήμερα.\nΑντίθετα, ακούστηκαν τότε στην Επιτροπή Δημοτικής Περιουσίας φωνές περί “παραγραφής” της υπόθεσης και απώλειας των δικαιωμάτων του Δήμου. Ωστόσο, η μακαρίτισσα Ελένη Καμπόλη, με την καθοδήγηση του μηχανικού Γιώργου Τερζάκη, έστειλε σχετικό ερώτημα στο ΥΠΕΧΩΔΕ: Ιδού τι έγραψε σε επιστολή στην εφημερίδα μας (13-9-2012): “Δεν θέλησα να πιστέψω ως αντιδήμαρχος Τεχνικής Υπηρεσίας -και πλέον με απτά δεδομένα δεν πιστεύω- ότι το Χαϊδάρι έχασε οριστικά την ευκαιρία να αποκαταστήσει τις αδικίες που έγιναν και να κερδίσει ό,τι του ανήκε και του ανήκει και σήμερα σε εισφορές γης ή και χρήματος. Για το λόγο αυτό έστειλα αρχικά την 15 Απρ 2011 και στην συνέχεια επανήλθα την 17-11-20111 προς την Νομική Υπηρεσία του Υπουργείου Περιβάλλοντος με σχετικά έγγραφα ερωτήματα, για το θέμα της 2/87 ΠΕ. Αποδείχτηκε ότι ήταν η κίνηση ”ματ” για τα συμφέροντα του Δήμου. Με το υπ’ αριθμ ΔΤΕ/β/52525/1015 η αρμοδιότερη υπηρεσία του ΥΠΕΚΑ που μπορούσε να επιληφθεί του θέματος και με βάση πλήθος αποφάσεων ΣτΕ, γνωμοδότησε ότι «η ανάκληση διοικητικής πράξης είναι επιτρεπτή άνευ χρονικού περιορισμού, μόνο όταν, κατά την ειδικώς αιτιολογημένη κρίση της αρμόδιας αρχής, συντρέχουν λόγοι δημοσίου συμφέροντος ή η έκδοση της παράνομης πράξης, προκλήθηκε εκ δολίας ενέργειας του διοικουμένου» . Δεν υπάρχει καμιά αμφιβολία ότι η πρωτοβουλία των κινήσεων είναι στην πλευρά μας και ότι η επιτυχής υπεράσπιση των συμφερόντων του Δήμου είναι εξασφαλισμένη.”\nΌπως θα δείτε στα πρακτικά του Δημοτικού Συμβουλίου, που δημοσιεύουμε παρακάτω, περιέχονται χαρακτηρισμοί που δεν αφήνουν περιθώρια να νομίσει κανείς ότι το τοπικό πολιτικό σύστημα δεν γνωρίζει την υπόθεση (αναγνωρίζουν άλλωστε οφειλή και οι ίδιοι οι ιδιοκτήτες!!!). Ενδεικτικά, ο νυν δήμαρχος χωρίς περιστροφές μιλά για “τεράστιο φαγοπότι”. Αυτό όμως δεν τον ώθησε να καλέσει τους οφειλέτες να πληρώσουν τα ήδη διαπιστωμένα ποσά, αλλά και δεν τον έκανε να ξεκινήσει από την πρώτη στιγμή έρευνα για το σύνολο της υπόθεσης, η οποία είναι εφικτή αφού υπάρχει η “Έκθεση Δ. Πάτρα”, οι εισηγήσεις των Τερζάκη – Ασπρογέρακα, το αρχείο Σπηλιώτη κτλ.Ιδού λοιπόν το συνταρακτικό ντοκουμέντο, που δεν πρέπει να ξεχνά το πολιτικό προσωπικό του Χαϊδαρίου, αλλά πρέπει και να μελετήσουν (επιτέλους!) οι εισαγγελείς:\nΤΟΥ ΔΗΜΟΥ ΧΑΙΔΑΡΙΟΥ\nΤης 30ης Δεκεμβρίου\nΗμέρα: Δευτέρα και\nΣυζήτηση και λήψη\nαπόφασης για την ανάθεση ή μη σε Τεχνικό\nΓραφείο & Δικηγορικό Γραφείο της\nσύνταξης της διορθωτικής πράξης στην\n2/87 Π.Ε. του Ανω Δάσους, για τις ιδιοκτησίες\nΒλασσιάδη – Κατζή.\nΚύριε Λυμπέρη, έχετε το λόγο.\nΛοιπόν κ. Πρόεδρε, συζητήσαμε επί μακρόν\nτο θέμα αυτό στην Επιτροπή Ποιότητας\nΖωής κι επειδή υπήρχανε δύο διαφορετικές\nαπόψεις, μία από την Τεχνική Υπηρεσία\nκαι μία από τον κ. Σπηλιώτη, που ήτανε\nκαι παλαιότερος υπεύθυνος της Δημοτικής\nΠεριουσίας, αποφασίσαμε λόγω και του\nμείζονος ενδιαφέροντος που υπάρχει, να\nέρθει το θέμα στο Δημοτικό Συμβούλιο.\nΟμως επειδή υπάρχει\nεισηγητικό από πλευράς Τεχνικής\nΥπηρεσίας, που αναφέρει και το\nχρονοδιάγραμμα, αλλά και τις διαδικασίες\nπου χρειάζεται να γίνουν και νομίζω ότι\nέχει τεθεί υπόψη όλων, νομίζω ότι μπορεί\nνα έχει ο καθένας την άποψή του. Παρόλα\nαυτά, επειδή υπήρχαν πρόσφατα δημοσιεύματα\nκαι μάλιστα ειπώθηκαν πράγματα τα οποία\nθα πρέπει να δικαιολογηθούν για το ύψος\nτων εσόδων που λείπουν κι οτιδήποτε\nάλλο, νομίζω ότι θα πρέπει να δώσετε\nκαταρχήν, πριν μιλήσει η Τεχνική Υπηρεσία,\nστον κ. Ασπρογέρακα, που έχει κάνει\nκάποιες δηλώσεις σε πρόσφατη εφημερίδα\nκαι σε όποιον άλλον. Υπάρχουν οι κάτοικοι\nεδώ, που θέλουν να τοποθετηθούν.\nΕκείνο που έχει σημασία\nείναι ότι θα πρέπει κατά τη γνώμη τη\nδική μας να ανατεθεί πλέον σε Τεχνικό\nΓραφείο η υπόθεση αυτή για να διεκπεραιωθεί\nμε ένα σαφές χρονοδιάγραμμα. Από εκεί\nκαι μετά από τη συζήτηση θα βγούνε και\nΚύριε Ασπρογέρακα, θέλετε να τοποθετηθείτε;\nΑν θέλετε, καθίστε σε ένα μικρόφωνο, να\nκαταγραφεί η άποψή σας. Μάλιστα.\nΕπειδή συμβαίνει να μην έχω την εισήγηση\nτης Τεχνικής Υπηρεσίας.\nΟύτε εμείς την έχουμε την εισήγηση της\nΕγώ δεν την έχω. Εγώ θα ήθελα, νομίζω ότι πρέπει να ακολουθηθεί η εξής διαδικασία.\nΕγώ δεν πρόκειται να κρύψω τίποτα από αυτά τα οποία δήλωσα και είπα (σσ. βλέπε: Βόμβα Ασπρογέρακα: Λείπουν 11 εκατομμύρια από το ταμείο του Δήμου!). Θα ήθελα\nλοιπόν να ακούσουμε πρώτα τον κ. Παρασκευά, να τοποθετηθούν οι Δημοτικοί Σύμβουλοι\nκαι στη συνέχεια εγώ να κάνω αυτή την ενημέρωση, την οποία μου ζητάτε.\nΩραία. Κύριε Παρασκευά, έχετε το λόγο.\nΛοιπόν, το σημερινό θέμα αφορά, όπως\nείπε και ο Αντιδήμαρχος Τεχνικής\nΥπηρεσίας, ο κ. Λυμπέρης, εάν θα πρέπει\nνα γίνει σύνταξη διορθωτικής πράξης\nκαι εφόσον αποφασιστεί να γίνει σύνταξη\nδιορθωτικής πράξης στην Πράξη Εφαρμογής 2/87\nΑνω Δάσους της ιδιοκτησίας Βλασιάδη\nκαι Χαντζή, αυτή η εργασία να γίνει από\nτην Τεχνική Υπηρεσία του Δήμου με κάποιες\nπροϋποθέσεις, ή αν θα πρέπει να ανατεθεί\nσε Τεχνικό Γραφείο με την αναγκαία\nΕπειδή ο όγκος δουλειάς\nείναι θα ‘λεγα αρκετά μεγάλος και οι\nδυνατότητες αυτή τη στιγμή σε προσωπικό\nτης Τεχνικής Υπηρεσίας είναι περιορισμένες\nκαι ανάλογα και τα Οργανα τα οποία\nαπαιτούνται, κάνουμε την εξής εισήγηση.\nΗ Τεχνική Υπηρεσία θα μπορούσε να\nσυντάξει την Πράξη Εφαρμογής 2/87, εάν διέθετε\nτο προσωπικό και το αναγκαίο συνεργείο\nαποτύπωσης. Εδώ μιλάμε για πρόσληψη δύο\nή τριών τοπογράφων, που θα πρέπει να\nασχοληθούν με το θέμα.\nΕάν είχε τα αναγκαία ηλεκτρονικά\nπρογράμματα σύνταξης πράξεων και τα\nαναγκαία όργανα που διαθέτουν άλλοι\nΔήμοι, τα GBS.\nΤα όργανα θα χρειαστούν οπωσδήποτε έτσι\nκαι αλλιώς βέβαια σε λίγο καιρό, όταν\nθα προχωρήσει η δεύτερη φάση Κτηματολογίου\nκαι ο Δήμος θα πρέπει να στηρίξει τις\nδηλώσεις που έχει ήδη υποβάλλει στην\nΟ χρόνος σύνταξης της\nδιορθωτικής πράξης εφόσον ασχοληθεί\nΤεχνικό Γραφείο Ιδιωτών με την επίβλεψη\nτου Δήμου και με τη σχετική νομική\nυποστήριξη, με την επίβλεψη βέβαια της\nΝομικής Υπηρεσίας και Τεχνικής Υπηρεσίας\nτου Δήμου, υπολογίζουμε ότι θα πρέπει\nνα είναι γύρω στους τέσσερις – πέντε\nμήνες από την ανάθεση.\nΝα ληφθεί υπόψη βέβαια\nκαι η παλιά μελέτη των κ.κ. Πάτρα και\nΣπηλιώτη για την εύρεση των αρχικών\nοικοπέδων, που είχαν ασχοληθεί με το\nθέμα αυτό το 2008 αν θυμάμαι και επαφύεται\nστο Δημοτικό Συμβούλιο να πάρει θέση\nως προς το ζήτημα αυτό.\nΟφείλω κι εγώ λοιπόν σαν πρώην Αντιδήμαρχος\nτης Τεχνικής Υπηρεσίας και ευρισκόμενη\nμε θητεία το 2011 εκεί, να σας ενημερώσω\nγια τις διαδικασίες που ακολουθήθηκαν\nέως το διάστημα, που αντικαταστάθηκα\nαπό τον κ. Λυμπέρη.\nΥπήρξε επιστολή των\nκατοίκων του Δάσους, που αναφερόταν\nκάπου μέσα αρχές Απριλίου για παρανομίες,\nπαρατυπίες και διάφορα άλλα σχετικά\nκαι ότι η Πράξη Εφαρμογής 2/87 ήταν μία αμαρτωλή\nπράξη, σε εισαγωγικά. Εγιναν δύο – τρείς\nαπό ότι θυμάμαι Συνεδριάσεις της\nΔημοτικής Επιτροπής Περιουσίας, όπου\nεκεί δεν υπήρξε συμφωνία απόψεων και\nαναφερόντουσαν ότι έχουν παρέλθει οι\nχρόνοι και δεν υπάρχει περίπτωση να\nΈπρεπε λοιπόν να\nακολουθηθούν κάποιες διαδικασίες και\nνα πάρουμε οδηγίες από τις πλέον αρμόδιες\nΥπηρεσίες, τη Νομική Υπηρεσία του\nΥπουργείου, που αυτή ήταν η αρμοδία\nΥπηρεσία τότε που συνέταξε την πράξη\nκαι εδώ θα μου επιτρέψετε να ευχαριστήσω\nτον κ. Τερζάκη το Γιώργο, που με βοήθησε\nστη σύνταξη της επιστολής με μία υποβολή\nερωτημάτων και κατ’ εξακολούθηση να τον\nευχαριστήσω και για την υποστήριξη που\nέδωσε στη Διοίκηση του Δήμου για το\nΒρεφονηπιακό Σταθμό στο Δάσος Χαϊδαρίου,\nόταν είχαμε τον ανεγερθέντα Βρεφονηπιακό\nΣταθμό, όταν είχαμε μία μήνυση από μία\nδημότισσα για λόγους προσωπικούς της,\nπου ήρθε ως δημότης Χαϊδαρίου και στήριξε\nτο θέμα στο δικαστήριο.\nΝα συνεχίσω λοιπόν.\nΑφού έγιναν οι σχετικές αλληλογραφίες\nκαι οι σχετικές πιέσεις στις αρμόδιες\nΥπηρεσίες, συναντήσαμε τις ίδιες κυρίες,\nτις ίδιες υπαλλήλους, οι οποίες είχανε\nσυντάξει την τότε πράξη.\nΜετά από αλληλογραφίες,\nτρείς – τέσσερις αλληλογραφίες και κατ’\nιδίαν επισκέψεις στο Υπουργείο,\nδιαπιστώσαμε ότι όντως μας έστειλαν\nτην απάντηση κάπου τέλος Δεκεμβρίου\nκαι μάλιστα το Φεβρουάριο επειδή δεν\nείχα ενημερωθεί, πήγα μαζί με τον κ.\nΧονδρογιάννη και την πήρα ιδιοχείρως,\nόπου έδιναν οδηγίες και βάσει του\nεγγράφου που είχε σταλεί και τη συνεργασία\nπου είχα με τον κ. Σπηλιώτη, έπρεπε να\nγίνει διορθωτική στην Πράξη Εφαρμογής 2/87, εφόσον\nείχαμε πλάνη περί τα πράγματα, εφόσον\nβέβαια ενημερώσουμε και την Περιφέρεια,\nτη συγκεκριμένη Διεύθυνση Ποιότητας\nΖωής, για να μας δώσει τις εγκρίσεις και\nνα μελετήσει το θέμα.\nβέβαια να σας πω ότι, αν κι εγώ είμαι\nδημόσιος υπάλληλος, για ακόμα μία φορά\nλυπάμαι πάρα πολύ που τα γρανάζια της\nΔημόσιας Διοίκησης μερικές φορές είναι\nδυσβάσταχτα και τις περισσότερες φορές.\nΣυμφωνώ κ. Μποζίκα. Μετά από επισκέψεις\nκαι αλληλογραφίες, τελικά μας έρχεται\nη περιβόητη απάντηση το καλοκαίρι, όπου\nβέβαια στην αλλαγή των Αντιδημαρχιών\nτώρα η Τεχνική Υπηρεσία πρέπει να\nακολουθήσει τις διαδικασίες και τις\nοδηγίες που δίνει η Διεύθυνση Περιβάλλοντος\nεφόσον έχουμε ήδη μία έτοιμη δουλειά,\nτοποθετήθηκα και σήμερα στην Επιτροπή\nΠοιότητας Ζωής, ότι μπορούμε να την\nκάνουμε κι εμείς, η Τεχνική Υπηρεσία\nμαζί με τη Νομική Υπηρεσία. Ευχαριστώ\nΟ κ. Τσατσαμπάς.\nΛοιπόν, το θέμα το σημερινό είναι η Πράξη Εφαρμογής 2/87, για την οποία πολλά\nέχουν ειπωθεί και στο παρελθόν εντός\nτης αίθουσας, αλλά θα ‘λεγα ίσως και\nπερισσότερα και εκτός της αίθουσας.\nΜιλάμε λοιπόν για μία\nυπόθεση, η οποία έχει ξεκινήσει πριν\nαπό 26-27 χρόνια περίπου και νομίζω ότι\nαυτό το βάθος χρόνου αυτό καθεαυτό, σε\nκαμία περίπτωση δεν μας τιμά. Δεν μας\nτιμά και ως Δημοτικό Συμβούλιο, που το\nσυζητάμε και το φτάνουμε μετά από\nεικοσιέξι – εικοσιεπτά χρόνια να το\nσυζητάμε με τις εκκρεμότητες που υπάρχουν\nκαι σε ότι αφορά τη Διοίκηση και\nπροηγούμενες Διοικήσεις, αλλά και για\nτην Αυτοδιοίκηση αυτή καθεαυτή πιστεύω\nότι αυτά τα ζητήματα, όπως και κάθε άλλα\nζητήματα που υπάρχουν και εκκρεμούν,\nθα πρέπει να αντιμετωπίζονται σε ένα\nεύλογο χρόνο. Γιατί, καταλαβαίνετε ότι\nπερίπου τριάντα χρόνια μετά να σέρνονται\nθέματα, τα οποία πέραν του οικονομικού\nέτσι χαρακτήρα που έχουν για το Δήμο,\nέχουν και συνέπειες και προβλήματα και\nγια τους ίδιους τους δημότες με βάση\nτις διαδικασίες οι οποίες απαιτούνται,\nόταν προχωράνε ζητήματα κληρονομικά\nκαι άλλα σε σχέση με ατομικές περιουσίες,\nπου όλα αυτά λοιπόν έχουν τα προβλήματα\nπου έχουν, εξαιτίας αυτής θα έλεγα της\nαντιμετώπισης ή και της μη αντιμετώπισης\nΥπήρξαν λοιπόν λάθη\nστην Πράξη Εφαρμογής 2/87. Οι δικαιολογίες\nπου ακούστηκαν, που σε ένα βαθμό ίσως\nνα είναι και πραγματικές, γιατί όχι\nκαλόπιστα να το δούμε, είναι ότι ήταν η\nπρώτη πράξη που έγινε, η πιλοτική πράξη,\nδεν υπήρξε προηγούμενο μέσα από όλες\nαυτές τις διαδικασίες τέλος πάντων και\nτον χρόνο που κυλούσε και για την Τεχνική\nΥπηρεσία που τότε ήταν σίγουρα λιγότερο\nέμπειρη απ’ ότι τώρα, υπήρξαν όλα αυτά\nΩστόσο όμως, σύντομα\nδιαπιστώθηκαν αυτές οι διαφορές και αν\nδούμε χρονολογικά έτσι και προσπαθήσουμε\nκάπως να βάλουμε τα πράγματα σε μία\nσειρά, για να βγάλουμε και συμπεράσματα,\nβλέπουμε ότι το 2001 γίνεται μία προσπάθεια\nαπό την προηγούμενη τότε Δημοτική Αρχή,\nνα υπάρξει μία κατοχύρωση των δικαιωμάτων\nμε τις δηλώσεις που ζητούνται, προκειμένου\nνα δηλωθεί οτιδήποτε προκύψει ως\nεκκρεμότητα οφειλής προς το Δήμο των\nσυγκεκριμένων ιδιοκτητών, αυτή θα\nαναγνωριστεί και φυσικά θα εξοφληθεί\nαπό τους ιδιοκτήτες.\nπούμε ένα καλό βήμα που έγινε, προκειμένου\nνα εξασφαλιστούν προβλήματα τυχόν\nπαραγραφών και άλλων ζητημάτων. Το\nνομικό πλαίσιο από ότι θυμάμαι, ήταν\nυπό επεξεργασία και τότε. Πέρασαν ωστόσο\nαρκετά χρόνια και θα ‘λεγα ότι ήταν και\nπολλά. Φτάσαμε στο να αναλάβει η νέα\nΔιοίκηση. Ηρθε το 2007, συζητήθηκε το θέμα\nστο Δημοτικό Συμβούλιο. Ομόφωνα όλοι\nείπαμε ότι ναι, θα πρέπει να προχωρήσει\nκαι να υπάρξουν οι διαδικασίες αυτές,\nπου να αποκαταστήσουν τα λάθη και το\nόφελος του Δήμου.\nκαι μετά, συνέχισαν να περνάνε τα χρόνια.\nΣυστήθηκε, μάλλον είχε συσταθεί από\nπριν, λειτουργούσε η Επιτροπή Δημοτικής\nΠεριουσίας και συμμετείχαν σε αυτή και\nπρόσωπα με ιδιαίτερες ειδικές γνώσεις,\nπου θα βοηθούσανε στην αντιμετώπιση\nτου προβλήματος. Συνεχίζανε να κυλάνε\nτα χρόνια και νομίζω ότι φτάσαμε και με\nτη νέα Διοίκηση έξι – επτά χρόνια μετά,\nστο να έρχεται να κάνει μία πρόταση\nσωστή κατά την άποψή μας, η οποία όμως\nθα ‘πρεπε να γίνει πολλά χρόνια πριν.\nΕγώ δεν θέλω, παρότι\nέχω κάνει πολλές καταγγελίες κατά της\nΔιοίκησης της σημερινής, δεν θέλω να\nαφήσω υπονοούμενα ότι υπήρχε κάποιος\nδόλος, ή επιχειρήθηκαν να εξυπηρετηθούν\nσυμφέροντα. Ωστόσο όμως, ήταν απολύτως\nλογικό αυτή η ιστορία να προχωρήσει και\nνα μην καθυστερήσει τόσα χρόνια. Υπήρχαν\nπροβλήματα. Εάν λειτουργούσε συστηματικά\nη Διοίκηση, αυτά τα προβλήματα όπως και\nτα εντόπισε, σε ένα σωστό χρονικό διάστημα\nθα φρόντιζε να ξεπεραστούν, προκειμένου\nνα προχωρήσει και να ολοκληρωθεί η\nΕδώ θέλω να επισημάνω\nότι σε όλα αυτά τα χρόνια, στο περισσότερο\nδιάστημα, είχε και μία ευθύνη ο κ.\nΣπηλιόπουλος, που είναι και τώρα Σύμβουλος\nτης Διοίκησης για τη δημοτική περιουσία\nκαι εσωθεσμικά μία περίοδο και εξωθεσμικά.\nΑπό εκεί και πέρα όμως, βλέπουμε ότι\nπέρασαν εικοσιεπτά χρόνια και το πρόβλημα\nΝομίζω ότι είμαστε\nόλοι εκτεθειμένοι και πολύ περισσότερο\nη Διοίκηση ειδικά γι’ αυτά τα τελευταία\nχρόνια που άφησε, ενώ υπήρχανε βήματα\nωρίμανσης αυτής της διαδικασίας, άφησε\nνα υπάρξει τόσο πολύ μεγάλη καθυστέρηση.\nΠολιτικά είναι εκτεθειμένη. Δεν βάζω\nΩστόσο όμως, έστω και\nτην τελευταία στιγμή και ενόψει εκλογών\nκαι ενόψει δημοσιευμάτων δυστυχώς που\nπροηγήθηκαν, ήρθε το θέμα με αυτή τη\nμορφή, να πάρει τον τελικό του δρόμο κι\nελπίζω να τον πάρει, προκειμένου ότι\nεκκρεμότητες υπάρχουν και αυτές φαίνεται\nότι είναι πολύ περισσότερες από αυτές\nτις αρχικές που διατυπώνονται, ότι\nεκκρεμότητες υπάρχουν ο Δήμος σε ότι\nαφορά το όφελος από τους συγκεκριμένους\nιδιοκτήτες, ή και όποιους άλλους προκύψουν\nσε ότι αφορά συνολικά την Πράξη Εφαρμογής 2/87\nστο Ανω Δάσος, να τις ωφεληθεί προς\nόφελος του δημοσίου συμφέροντος, προς\nόφελος του δημοτικού συμφέροντος των\nΨηφίζουμε την πρόταση, εντοπίζουμε την\nκαθυστέρηση και θέλουμε όσο γίνεται\nπερισσότερο να αντιμετωπιστούν αυτά\nτα προβλήματα ταχύτερα.\nΕυχαριστούμε κ. Τσατσαμπά. Ο κ. Σελέκος.\nΑυτό που συζητάνε πολλοί και ιδιαίτερα\nοι παλιοί Χαϊδαριώτες, που γνωρίζουνε\nπρόσωπα και πράγματα, είναι ότι η ένταξη\nμιας περιοχής στο Σχέδιο Πόλης που\nέπρεπε να γίνει, ήταν ανάγκη έτσι για\nτους μικροϊδιοκτήτες οι οποίοι υπήρχαν\nστην περιοχή τότε, άνοιξε τις ορέξεις\nκαι δημιούργησε ένα τεράστιο φαγοπότι,\nτο οποίο οδήγησε και σε αυτό το έκτρωμα\nτο οποίο βλέπουμε σήμερα και το ονομάζουμε\nΑνω Δάσος, μία περιοχή που εντάχθηκε\nστο Σχέδιο Πόλης πολύ πρόσφατα και έχει\nχίλιες δυο ελλείψεις.\nελεύθερους χώρους και τα προβλήματα τα\n‘χουμε συζητήσει επανειλημμένα εδώ\nμέσα. Δεν προβλέπονται δηλαδή ούτε καν\nκοινόχρηστοι χώροι και λέγανε πολλοί\nότι κάποιοι ωφελήθηκαν, κάποιοι κέρδισαν\nαπό αυτή την ένταξη. Απλά συζητιόταν\nέτσι, από στόμα σε στόμα, αλλά χωρίς\nβέβαια ορισμένοι να έχουν τις γνώσεις\nκαι βέβαια να είναι και μέσα στα πράγματα,\nγια να ξέρουν και το ποιοί ωφελήθηκαν\nαπό αυτό το μεγάλο φαγοπότι, γιατί\nΟ κόσμος δεν ωφελήθηκε\nσε τίποτα. Ισα – ίσα, που τον πνίγει μία\nπεριοχή, η οποία έγινε με αυτούς τους\nόρους που σας ανέφερα πριν και ενώ ήταν\nγνωστό ότι έπρεπε να γίνει διορθωτική\nπράξη, η διόρθωση χάνονταν στις αλλαγές\nτων Διοικήσεων. Το είπε έτσι πολύ\nπαραστατικά ο φίλος μου ο Δημήτρης και\nπερνάγανε τα χρόνια και δεν γίνονταν\nτίποτε και για να γίνω κι εγώ παραστατικός,\nέλεγε κάποτε ο Θεοδωράκης, και περνούσαν\nκαι περνούσανε τα τραμ, παρά πα παμ.\nκυλούσαν τα χρόνια και κυλούσε και η\nπαραγραφή μαζί και η λήθη βέβαια και\nότι δεν θα ξανακινηθεί το θέμα αυτό.\nΠρώτον, πρέπει να πούμε ότι κάποιοι\nευθύνονται για τα λάθη αυτά στην αποτύπωση\nκαι στην ωφέλεια συγκεκριμένων ιδιοκτητών,\nοι οποίοι δεν ήταν οι μικροϊδιοκτήτες,\nήτανε οι μεγαλοϊδιοκτήτες γης στο\nΠρέπει να πούμε ότι τα προβλήματα στην\nΠράξη Εφαρμογής 2/87 δεν εντοπίζονται\nμόνο σε αυτές τις ιδιοκτησίες που\nσυζητάμε σήμερα, αλλά υπάρχουν κι άλλοι,\nπου θα πρέπει να δούμε, να διερευνήσουμε\nκαι αυτό το ζήτημα.\nΠρέπει να δούμε το ποιοί θα πληρώσουνε\nτελικά το βαρκάρη. Δηλαδή, αν θα ζητηθούν\nκαι πώς μπορούμε να διασφαλίσουμε αν\nθα πληρώσουν αυτοί οι οποίοι ωφελήθηκαν,\nή θα ζητηθεί από τους σημερινούς\nιδιοκτήτες να συνεισφέρουν. Είναι ένα\nτεράστιο ζήτημα, που πρέπει αυτό να το\nΑλλο θέμα. Μέχρι πότε\nπρέπει να γίνει η διορθωτική πράξη,\nούτως ώστε τουλάχιστον να περισώσουμε\nότι μπορούμε. Εδώ απ’ ότι βλέπω και στα\nεισηγητικά, βέβαια τι να διαβάσω τώρα.\nΑς πούμε, γράφει ότι υπάρχει καταστρατήγηση\nνομιμότητας σε βάρος και των ιδιοκτητών\nκαι των εσόδων του Δήμου για τις\nανακρίβειες που έχουνε επισημανθεί,\nΜόνο να πω ότι, και\nδεν ξέρω τελικά πότε αυγαταίνουν και\nπότε μειώνονται τα μέτρα, απ’ την εισφορά\nσε γη απ’ τα 6.532 μέτρα φτάσαμε στο 6.096 και\nμε σημερινά έτσι ποσά μιλάμε για 228.000,\nόπου βέβαια λέει ότι αν γίνει αποδοχή\nκληρονομιάς και στο Σύλλογο, τότε η\nαναφερόμενη ζημιά του Δήμου είναι η\nελάχιστη, αυτές οι 228.000, γιατί θα είναι\nνα ακούσω με ενδιαφέρον τον κ. Ασπρογέρακα,\nο οποίος σε μία συνέντευξη μίλησε για\n10.000.000 με 11.000.000. Εδώ μιλάμε για τεράστια\nδιαφορά. Ετσι; Μιλάμε για ένα ποσόν το\nοποίο είναι ιλιγγιώδες και πραγματικά\nπρέπει να δούμε αν ισχύει, και τον κ.\nΑσπρογέρακα και τον κ. Τερζάκη, δηλαδή\nανθρώπους που έχουν ασχοληθεί ιδιαίτερα\nκαι να δούμε τελικά ποιό είναι το\nπραγματικό μέγεθος και πώς θα μπορέσουμε\nνα διασφαλίσουμε τα συμφέροντα του\nΔήμου σε αυτή την περίπτωση.\nπιστεύουμε ότι θα πρέπει να μπει και\nΤεχνικό Γραφείο και Νομικός Σύμβουλος,\nούτως ώστε να γίνει μία πληρέστερη\nδιερεύνηση του θέματος. Με τις πληροφορίες\nπου θα πάρουμε και σήμερα για το επόμενο\nδιάστημα να το ψάξουμε, αφού πια ήρθε\nτο θέμα υπερώριμο πια, να μην πω ότι ήδη\nέχει πέσει στο Δημοτικό Συμβούλιο και\nνα δούμε τι θα κάνουμε έτσι το επόμενο\nδιάστημα και άμεσα μάλιστα, σε σύντομο\nχρονικό διάστημα, για να διασφαλίσουμε\nτα συμφέροντα του Δήμου.\nΨηφίζουμε δηλαδή την\nπρόταση εισηγητικά όπως έχει έρθει,\nαλλά πιστεύω ότι θα πρέπει να δούμε και\nάλλες πλευρές, που πιθανόν ας πούμε και\nεισηγητικά δεν μπαίνουνε και είμαστε\nέτσι όλο αυτιά, να ακούσουμε και τις\nάλλες πληροφορίες που υπάρχουν.\nΕυχαριστούμε κ. Σελέκο. Ο κ. Σπηλιόπουλος\nαπουσιάζει. Θα τοποθετηθείτε εσείς κ.\nΔεν θα αναφερθώ τώρα στο ιστορικό. Πάμε\nεπί της ουσίας. Εμείς προτείνουμε ένα\nενιαίο Τεχνικό Γραφείο Δικηγορικό. Ενα\nδηλαδή να τα έχει. Οχι ξεχωριστό Τεχνικό\nΓραφείο, ξεχωριστό Δικηγορικό κι επίσης\nνα μην περιοριστεί αυτή η έρευνα στις\nιδιοκτησίες Βλασσιάδη – Καντζή. Να πάει\nγια ολόκληρο το Ανω Δάσος. Αυτή είναι η\nπρότασή μας. Ευχαριστώ πολύ.\nΕυχαριστούμε. Ο συνάδελφος ο Σάββας ο\nΛοιπόν, καταρχήν ας ξεκινήσουμε ιστορικά.\nΝα πούμε ότι υπήρχε υπεύθυνη δήλωση από\nτους Βλασσιάδηδες, ότι αποδεχόντουσαν\nκαι ότι έχουνε οφειλές προς το Δήμο και\nότι η βεβαίωση αυτή είναι στο φάκελο\nΒλασσιάδη και αυτό έγινε επί Διοίκησης Ντηνιακού.\nΤώρα από το 2008 υπάρχει\nμία απόφαση Δημοτικού Συμβουλίου\nομόφωνη, να γίνει η διαδικασία για την\nανασύνταξη της Πράξη Εφαρμογής 2/87, κάτι\nτο οποίο δεν έγινε. Προτείνουμε λοιπόν\nκάτι, το οποίο έχουμε προτείνει και στην\nΕπιτροπή Ποιότητας Ζωής και στην Επιτροπή\nΔημοτικής Περιουσίας που πρότεινε ο\nΑρης ο Πανόπουλος, στο να γίνει διόρθωση\nτης Πράξη Εφαρμογής 2/87, η ανάθεση\nσε Τεχνικό Γραφείο και νομική υποστήριξη\nμε την επίβλεψη της Τεχνικής Υπηρεσίας\nκαι της Δημοτικής Περιουσίας. Δηλαδή,\nακριβώς ως έχει από την εισήγηση του\nΔήμου, της Διοίκησης.\nόμως, εμένα ειλικρινά δεν θα με πείραζε\nστο να μπούνε και ελεγκτές Δημόσιας\nΔιοίκησης, ώστε να μας δίνανε κατευθύνσεις\nγια ότι έχει σχέση με το Ανω Δάσος.\nΚάποιος άλλος συνάδελφος που θέλει να\nτοποθετηθεί; Ο κ. Θεοτοκάς.\nΤα χρήματα, το ποσόν το οποίο αφορά η\nυπόθεση είναι πολύ σημαντικό. Ακόμα και\nτα 225.000 τα οποία αναφέρονται στο εισηγητικό\nσαν πρόβλεψη, θυμάμαι 500.000 που υπήρχαν\nτουλάχιστον σαν πρόβλεψη εσόδων για το\nίδιο θέμα σε δύο ή τρείς ετήσιους\nπροϋπολογισμούς και ειδικά το νούμερο\nτων 11.000.000 που παρουσίασε ο κ. Ασπρογέρακας\nκαι μόνο δηλαδή όχι τα 11.000.000, ακόμα και\nτο 200.000 ή το 500.000 αξίζει τον κόπο. Ισως\nείναι μία από τις σημαντικότερες πηγές\nεσόδων για το Δήμο ειδικά τα επόμενα\nΤεχνικό Γραφείο και μάλιστα εγώ θα\nπρότεινα στο Τεχνικό Γραφείο και στο\nΝομικό αν μας το είχε, δίνει περιθώρια\nο νόμος στη σύμβαση που θα κάνουμε φυσικά\nμε την επίβλεψη των Υπηρεσιών του Δήμου,\nνα υπάρχει και bonus\nσύμφωνα με το τι θα πετύχει, τι θα\nεισπράξει ο Δήμος. Μικρό, πλην όμως θα\nείναι πολύ σημαντικό, απλώς για να δούμε\nπόσο. Ετσι το βλέπω.\nΤελειώσατε κ. Θεοτοκά; Ωραία, ο κ. Τερζάκης.\nΚαλησπέρα και χρόνια πολλά. Το 2008 στο\nΔημοτικό Συμβούλιο πήρατε δύο αποφάσεις,\nτην 151 και την 152, η οποία 151 αφορούσε το\nΓ388, τη φερόμενη ως ιδιοκτησία Χαμηλοθώρη\nκαι η δεύτερη απόφαση η 152 αφορούσε όλο\nτο Ανω Δάσος, όπου εκεί γίνεται μία\nαναφορά στο τι υπήρχε στην περιουσία\nΒλασσιάδη και τι δηλώθηκε πραγματικά.\nΑυτό είναι μία απόφαση\nκαι μία αναγραφή γεγονότων που καλύπτει\nόλο το ιστορικό σε αυτό το πράγμα, για\nτο οποίο σήμερα θα κάνουμε νεκροψία.\nΜόνο νεκροψία θα γίνει και κάθε φορά\nπου το πιάνουμε, θα γίνεται νεκροψία.\nΥπάρχει μία δήλωση του 1987 των ιδιοκτητών,\nπου κατ’ ουσία είναι ένσταση για το τι\nέχουν, τι δεν έχουνε και μνημονεύουνε\nτη διανομή του 1956 για όλη την περιοχή\nτου Ανω Δάσους που μπαίνει στο Σχέδιο,\nαλλά από την Μάνης και πάνω, όχι το\nκομμάτι δεξιά από τη Μπουμπουλίνας.\nΑυτό το κομμάτι δεν αναφέρεται σε αυτή\nτη διανομή, προέρχεται από παλαιότερα\nΟλη αυτή η περιοχή\nτου Ανω Δάσους ονομάζεται ή Βουνό ή\nΛιβάδια. Βουνό ονομάζεται για πρώτη\nφορά στο συμβόλαιο του 1929 με το τοπογραφικό\nτου 1927. Λιβάδια ονομάζεται σε περιγραφικά\nσυμβόλαια. Σε αυτή τη διανομή λοιπόν\nμεταξύ Βλασσιάδη, Μοδιάδη, Αναστασιάδου\nκαι Κεσίσογλου, γίνεται μία διανομή\nσυγκεκριμένων τεμαχίων πάνω σε ένα\nτοπογραφικό Ιλατζή Μίλα του 1957.\nΑυτό το τοπογραφικό\nκαι το κείμενο μέσα του συμβολαίου του\n’56, ο αριθμός είναι 21567, περιγράφει προς\nτο τέλος, κάνει μία πρώτη διανομή, κάνει\nμία συμπληρωματική μετά διανομή και\nμετά λέει, ότι άλλο μένει, παραιτούνται\nόλοι και μένει Κεσίσογλου – Βλασσιάδης.\nιδιοκτησίας που κάνει η κ. Καντζή με τον\nκ. Βλασσιάδη, αναφέρουνε ένα άλλο\nσυμβόλαιο 29776, το οποίο προέρχεται από\nτην κληρονομιά που κάνουν απ’ τη φυσική\nτης μητέρα, που είναι η κ. Ορφανίδου κι\nεκεί αρχίζει ένα μπέρδεμα, ποιά είναι\nτα συμβόλαια και ποιά είναι τα οικόπεδα.\nΣτην ουσία αρχίζει\nαπό το ’56 και χάνεται το τι οικόπεδα\nείναι και ποιά περιουσία και αυτό που\nαρχίζει εμένα και με προβληματίζει και\nαρχίζω και το ψάχνω είναι τα πρακτικά,\nη 151 και 152 Απόφαση. Αφού πρώτα ενίσταμαι\nγια την 152 και κάτι λέω για τον κ. Σπηλιώτη,\nδεν μου απαντάει για το λεγόμενο Νταμάρι\nΧαμηλοθώρι, επειδή η Πράξη Εφαρμογής 2/87 κυρώθηκε το ’88, άρα ίσχυε ο νόμος\nτου ’83, ο Ν. 1428, ο οποίος λέει ότι κάτι που\nείναι νταμάρι δεν μπορεί να πολεοδομηθεί.\nΑρα, δεν εντάσσεται μέσα σε μία πολεοδομική\nενότητα με όρους δόμησης και δεν\nαποζημιώνεται. Παίρνεται απ’ το Κράτος.\nΤέλος πάντων, αυτό\nείναι λάθος. Είναι αυτά που είπε ο κ.\nΤσατσαμπάς, γίνανε πάρα πολλά λάθη γιατί\nήταν αρχική η δήλωση. Εκεί λοιπόν και\nστο συμβόλαιο και στα σχέδια του ’56, πάνω\nστο νταμάρι γράφει “ιδιοκτησία\nΚεσίσογλου – Βλασσιάδη”. Η ίδια η κ.\nΚαντζή και ο κ. Βλασσιάδης στη δήλωση\nπου υποβάλλουν στο ΥΠΕΧΩΔΕ και αναφέρουν\nτις ιδιοκτησίες τους, αυτές που πολύ\nσωστά γράφει η 152 Απόφαση, στο τέλος του\nπίνακά τους γράφουν “και είμαστε\nιδιοκτήτες κατά 25% στο Γ398, Γ393, εμβαδού\n420 μ. από 50%”.\nΑυτό το αγνοούμε και\nκάπου αναφέρεται και από τον κ. Σπηλιώτη,\nότι δεν είναι ιδιοκτήτες. Οι ιδιοκτήτες\nείναι ως εναπομένουσα της διανομής και\nαπό το συμβόλαιο και από την αναγραφή\nκαι από την ίδια δήλωσή τους. Στην 152 αν\nτην θυμάστε, ή αν ο κ. Λυμπέρης τη θυμάται,\nυπάρχει ένας πίνακας στην αρχή, που λέει\nότι αυτά έχουνε και αυτά δηλώσανε. Οι\nδιαφορές που προκύπτουν είναι τεράστιες\nκαι οι διαφορές που προκύπτουν, όλες οι\nαναφορές που έχω ακούσει στο Δημοτικό\nΣυμβούλιο για το Ανω Δάσος, μιλάνε για\nεισφορά σε χρήμα, σε γη.\nμιλάει για τη διαφορά εισφοράς σε χρήμα,\nκαμία. Διότι, πώς γίνεται μία Πράξη\nπόσο έχεις, δέκα στρέμματα; Ωραία. Σου\nπαίρνω αυτό το 60% που ακούγεται έτσι\nπολύ εύκολα, είναι 60% επί 10, μείον 1.375.\nΕίναι συντελεστής βάσει της Εγκυκλίου\n31/1984 του ΥΠΕΧΩΔΕ. Το εναπομένον από αυτό\nπου σου παίρνω, έρχομαι και στο φορολογώ\nμε 0,25 μείον 369 και είναι εισφορά σε χρήμα.\nτι έχει γίνει; Σαφέστατα και το τελευταίο\nχαρτί που βγήκε από την Τεχνική Υπηρεσία,\nπου εγώ το θεωρώ ένα από τα καλύτερα\nχαρτιά, για δύο λόγους. Πρώτον, γιατί\nεντοπίζει τη διαφορά την εμφανή από τη\nδιανομή. Γίνεται 50% στον καθένα, ενώ\nέπρεπε να γίνει η εφαρμογή της κλίμακας\nστο σύνολο και ας τα μοιράσουν οι άνθρωποι\nόπως τα έχουν. Αγνοείται όμως η εισφορά\nΗ τιμή που χρησιμοποιούν\nη 524,16 προέρχεται από τη 42/2009 Απόφαση του\nΔημοτικού Συμβουλίου, που είναι η\nτελευταία που έχει καθορίσει τιμή, ενώ\nυπάρχει πρόσφατη δικαστική απόφαση για\nτο Νταμάρι Χαμηλοθώρι που την ορίζει\nσε 600 ευρώ. Αρα, συνεπώς η τιμή είναι η\nτελευταία οριζόμενη. Είναι τα 600 ευρώ\nκαι όχι τα 524.\nΟρθά στην τεχνική\nέκθεση αναφέρουν και άλλα οικόπεδα, που\nείναι οι τμηματικές δηλώσεις κι εδώ,\nότι δηλώνουν τμηματικά οικόπεδα τα\nοποία τα κάνουν αποδοχή κληρονομιάς με\nτο συμβόλαιο το αρχικό του ’56, το\nαποδέχονται κάποιοι είτε εδώ, είτε στην\nΠολεοδομία και πώς χορηγούν βεβαίωση\nμη οφειλής σε γη και χρήμα. Κάνουν αποδοχή\nκληρονομιάς, κάνουν διορθωτική πράξη,\nΤο σύνολο της εισφοράς\nδεν έχει πει κανείς ωπα, τι μου δηλώνεις\nεδώ. Θέλω να μου πεις ποιός είναι ο\nιδιοκτήτης 10-03-1982, που λέει ο νόμος. Αυτό\nγια πρώτη φορά γράφτηκε στο εισηγητικό\nτης Τεχνικής Υπηρεσίας, αν δεν κάνω\nλάθος Δημήτρη, σε δώδεκα – δεκατρία\nχαρτιά, που δεν είναι όλα απαραίτητα,\nγράφτηκε για πρώτη φορά αντίγραφο της\nμερίδας από το 2008, χωρίς να το πω σε\nκανέναν και χωρίς να το ξέρετε.\nνα αγοράζω συμβόλαια, τίτλους. Είναι\nυπερβολικά δαπανηρό. Κάθε φορά πέφτει\nσε ένα άλλο συμβόλαιο, κάθε φορά πέφτει\nσε κάποιον άλλο πάνω, πας να πάρεις\nδιορθωτικές πράξεις απ’ τις Πολεοδομίες,\nδεν υπάρχουν. Να απευθυνθώ στον κ.\nΠαρασκευά και στον κ. Λυμπέρη και να\nτους πω ότι στο τελευταίο, μετά την\n152/2008 τα στείλατε στην Πολεοδομία κ.\nΠαρασκευά και σας απάντησε η Πολεοδομία\nότι είναι λάθος, συμπληρώστε τα χαρτιά\nμε τις μερίδες αυτών που τα ‘χαν τάδε.\nΕτσι δεν σας\nαπαντάνε; Το 2008.\nαπαντάει το 2008 και σας μνημονεύει το\nφάκελο Φ91/08, φάκελος διόρθωσης 91/08.\nΕλέγξτε το χαρτί, να δείτε ότι αυτό\nείναι. Αυτός ο φάκελος δεν υπάρχει στην\nΠολεοδομία, δεν σας έχει διαβιβαστεί\nπίσω, δεν αφορά όλο το Δάσος. Αφορά το\nΓ424 μόνο. Αυτή τη συζήτηση την είχα σήμερα\nκαι την επιβεβαίωσα από το Διευθυντή\nΗ όλη ιστορία που\nπροτείνεται από την Τεχνική Υπηρεσία\nτώρα, να πάτε σε ένα Τεχνικό Γραφείο και\nσε ένα Νομικό Γραφείο, μιλάτε για εκτάσεις\nπάνω από 100 στρέμματα. Ετοιμάστε μία\nαμοιβή πάνω από 80.000.\nΝομίζω ότι η λύση πριν\nκαταλήξετε και πριν αποφασίσετε να πάτε\nεκεί, σκεφτόμενοι και την οικονομική\nδυνατότητα του Δήμου, η διανομή του 56\nκαι όπως αυτή μοιράστηκε, μετά μειώθηκε\nμε πωλητήρια, κ.λπ., έχει καταγραφεί όλη\nστη μερίδα των πέντε αρχικών ιδιοκτητών,\nσυν αυτό που θα σας προκύψει στον έλεγχο\nπου θα κάνετε, που εγώ βρήκα το τοπογραφικό,\nτο αγόρασα, δεν είχα τη δυνατότητα να\nπάρω και το συμβόλαιο οικονομική, είναι\nιδιοκτησία των Λιπασμάτων, που το 1957\nαγοράζουν από τους πέντε που έχουν το\n56 τα οικόπεδα, οι οποίοι αρχίζουν και\nπουλάνε με προσύμφωνα, με διάφορα τέτοια.\nμερίδα γράφονται αυτά 10-03-1982; Αυτός είναι\nο υπόχρεος της εισφοράς. Οχι, δεν είναι\nΒλασσιάδη. Είναι Βλασσιάδη, είναι\nΚεσίσογλου, είναι κάποιου, μπορεί να\nείναι και Λιπασμάτων. Ποτέ\nδεν τους ψάξαμε. Ποτέ\nΗ δική μου άποψη λοιπόν\nτεχνικά, επειδή σας είπα, το έψαξα και\nτο ‘ψαξα και νομικά, αναθεώρηση δεν\nπρόκειται να κάνετε, γιατί δεν μπορείτε\nνα κάνετε, είναι ληγμένη ιστορία, έχει\nλήξει με απόφαση του Συμβουλίου\nΕπικρατείας, είναι οριστικά μεταγεγραμμένη,\nδεν κάνετε αναθεώρηση. Δεν διαταράσσονται\nιδιοκτησίες που έχουν αποκτηθεί με\nνόμιμη δικαιοπραξία, γίνανε συμβόλαια.\nΣε καμία περίπτωση δεν τους ενοχλείτε.\nαυτούς που είχαν μερίδες 10-03-1982, που\nείναι υπόχρεοι, διότι αυτοί πουλήσανε\nμετά στους ανθρώπους αυτούς που αγοράσανε,\nαπαλλαγμένοι βαρών, με βεβαιώσεις του\nΔήμου μη οφειλής σε γη και χρήμα και\nαυτούς τους ανθρώπους δεν πρέπει σε\nκαμία περίπτωση να πάμε να τους χτυπήσουμε\nτην πόρτα και να τους πούμε, για έλα να\nμου πεις πού το βρήκες. Πού το βρήκα;\nΑφού έχω συμβόλαιο.\nτις μερίδες; Από εκεί θα βγάλετε άκρη.\nΚαι το να ελέγξετε τις μερίδες, που είναι\nπάρα πολύ κουραστικό, για εμένα οικονομικά\nπολύ ακριβό, 5 ευρώ η σελίδα πάει, οι\nπέντε αρχικοί ιδιοκτήτες, η ιδιοκτησία\nτων λιπασμάτων, πάρτε τη μερίδα, ή ας\nπάει να την δει η Υπηρεσία μας η Νομική,\nΗ δουλειά, η υποτιθέμενη\nδουλειά που έχει γίνει, είναι υποτιθέμενη\nδουλειά, υπάρχουν τραγικά λάθη. Σε αυτό\nτο φάκελο Δημήτρη που στείλατε στην\nΠολεοδομία, υπάρχει μέσα η δουλειά του\nκ. Πάτρα, η οποία είναι περιγραφική. Ο\nάνθρωπος τέλος πάντων έχει κάνει μία\nπάρα πολύ καλή δουλειά και σας δίνει\nδύο μικρές πληροφορίες, ιδιαίτερα\nΣας μιλάει για\nκληρονομητήριο το 911/1983. Το οποίο αυτό\nτι σημαίνει; Οτι αφού κάνουν αποδοχή,\nκάνουν κληρονομητήριο το 1983, δεν είναι\nκληρονόμοι 10-03-1982 και έρχονται και\nξαναδηλώνουν το 1987, βέβαια της Ορφανίδου,\nτης φυσικής μητέρας και απ’ τη μερίδα\nπου την έχετε της κ. Χαντζή, θα δείτε\nαυτό που σας είπα, αποδοχή κληρονομιάς\nμε το 21567, διόρθωση Πράξης Εφαρμογής\nείτε προς εμβαδόν, είτε προς ιδιοκτήτη,\nΤο Πρακτικό των\nΕπιθεωρητών Δημόσιας Διοίκησης σας\nαναφέρει 413 διορθωτικές πράξεις το 2000,\n55 οικόπεδα αγνώστων. Προτείνω λοιπόν,\nγια να μη μακρηγορώ, να τα κλείσει ο\nΚώστας πολιτικά. Εγώ σας λέω το εξής. Η\nδικιά μου άποψη είναι, πριν κάνετε αυτή\nτην κίνηση, που δεν είναι λάθος, είναι\nσωστή και έτσι έπρεπε να ‘χε γίνει και\nείναι μία βάση δουλειάς, όπως είπε και\nο Δημήτρης ο Παρασκευάς και του κ. Πάτρα\nκαι η δουλειά που έγινε με την 152, δείτε\nότι με την 151 δεν υπάρχει αποζημίωση στο\nνταμάρι, διότι ο κ. Χαμηλοθώρης πήρε με\nδιορθωτική πράξη το 1998, πήρε 998,4 τετραγωνικά\nκαι στο δικαστήριο ζητούσε μία διαφορά,\nαλλά αυτή έπρεπε εντός εξαμήνου σύμφωνα\nμε το άρθρο 12 του Ν. 1337 να το πει, έπρεπε\nνα την υποβάλλει εντός έξι μηνών. Δεν\nτην είπε, τέλος.\nΜπορούμε ίσως να το\nδούμε αυτό πιο σοβαρά, αν μπορούμε εμείς\nνα κάνουμε μία διόρθωση και να πούμε\nότι αυτό είναι νταμάρι, γιατί το ‘χουμε\nκαι στο Σχέδιο του ’55, η ένταξη του\nΧαϊδαρίου στο Σχέδιο, το έχουμε και σε\nαεροφωτογραφίες σε ζεύγη, το έχω εγώ,\nθα σας τα φέρω, ζεύγη αεροφωτογραφίες,\nπου σημαίνει βλέπουμε το βάθος και\nέχουμε γεγονός ότι είναι νταμάρι. Αρα,\nδεν μπορεί να δομηθεί τίποτα σε αυτό το\nπράγμα. Αυτή είναι η ουσία.\nειδικά της κ. Καντζή, μόλις δείτε αυτό\nπου έχει κάνει η Τεχνική Υπηρεσία, που\nλέει διαφορά, το συν – πλην δηλώσανε 50\nκαι έπρεπε να πάει σε όλους, συν αυτά\nπου σας λέει των μεμονωμένων, συν αυτά\nπου θα βρείτε από τη διανομή από το\nΥποθηκοφυλάκειο 10-03-1982, θα σας βγάλουν\nτο 70% της αμοιβής που ακούσατε από τον\nτύπο, κάνοντας απλές πράξεις, δηλαδή\nεισφορά σε γη και χρήμα, την οποία αν\nτην έχουν πουλημένη και τα βάλουν σε\nλεφτά, αν έχουν αδόμητα οικόπεδα,\nγνωρίζετε το νόμο πολύ καλά, το ‘χετε\nξαναψηφίσει εδώ, μπορεί να μας το\nκαταβάλλει σε οικόπεδα. Ορίστε; Ναι, δεν\nτο ξέρω, δεν μπορώ να το ξέρω αυτό. Είτε\nστην ίδια Πολεοδομική Ενότητα, είτε σε\nΕσείς μπορείτε να τα\nδιαθέσετε για χώρους κατά προτεραιότητα\nστο Ανω Δάσος, ή χώρους ελεύθερους,\nκοινόχρηστους, ότι θέλετε, αλλά ακόμα\nμπορείτε να τα δώσετε και σε άλλη\nΠολεοδομική Ενότητα (περίπτωση Θερμοπυλών,\nοικόπεδα στην Αστυθέας, στη Γρηγορούσα,\nπαρκινγκ, ελεύθεροι χώροι), που είναι\nπνιγμένοι αυτοί οι άνθρωποι, να το δούμε\nΚάντε ένα κόπο πριν\nαποφασίσετε να πάτε, πάρτε την απόφασή\nσας, ότι θέλετε, κάντε ένα κόπο και\nελέγξτε τις μερίδες, γιατί αν πάρετε τα\nτοπογραφικά του 1956 Ιλατζί Μίλα και τα\nτοπογραφικά του 1957 Ιλατζί Μίλα, που\nαρχίζουν και κάνουν μικροδιανομές και\nκόβει η κ. Βλασσιάδη, η Πέρδικα Βλασσιάδη,\nσυγνώμη, η οποία πεθαίνει το ’83, θα δείτε\nόλα εκεί πέρα, πώς έχει εξελιχθεί αυτή\nη περίπτωση και θα τα βρείτε μες τη\nέχοντας βρει τη μερίδα, παίρνοντας και\nτα τοπογραφικά, είναι πολύ εύκολο, ξέρει\nο Δημήτρης ο Παρασκευάς, ξέρει ο\nΧονδρογιάννης, το βάζεις κάτω και λες,\nαυτό ποιό ήταν τότε, το Ο.Τ. 5, τα οικόπεδα\n7-8-9. Ποιό είναι\nσήμερα; Το Γ383. Ποιό οικόπεδο; Το 6101. Το\nβάζεις κάτω, κάνεις αντιπαραβολή.\nΗ πρόταση που λέει η\nΤεχνική Υπηρεσία, να αποτυπώσω με ΕΓΣΑ,\nνομίζω έτσι δεν λέγατε Δημήτρη, τα παλιά\nοικόπεδα, τα σημερινά και πώς έχουν\nδιαμορφωθεί, είναι σωστή τεχνικά, αλλά\nπού θα βρω εγώ το οικόπεδο, πώς ήταν το\n1983, 1982; Δεν θα το βρω. Πού θα βρω τώρα με\nτόσες 500 αλλαγές που έχει γίνει;\nΟπότε, εκ των πραγμάτων\nκαι νομίζω Δημήτρη δεν κάνω λάθος,\nπαίζουμε με τις διατάξεις των άρθρων 8\nκαι 9 του Ν. 1337 με βάση το 2012 που μιλάει\nγια τις εισφορές, τι είχε, τι μου δήλωσε,\nτι αναφερόταν στον τίτλο του και τι έχει\nη Πράξη Εφαρμογής 2/87. Το τι έχει σήμερα, θα\nτο λύσετε με μικροσυμπληρώσεις, διαφορά\nσε γη, 5 τετραγωνικά, 8, θα λυθεί απλά.\nΑυτά ήθελα να πω. Στη\nδιάθεσή σας για ότι ερώτηση έχετε.\nΕυχαριστούμε πάρα πολύ κ. Τερζάκη. Ο κ.\nΑσπρογέρακας θέλει να τοποθετηθεί;\nΚυρία Πρόεδρε, κύριε Δήμαρχε, κύριοι\nτέως συνάδελφοι, επ’ ευκαιρία, πρέπει\nνα λύσουμε ένα διαδικαστικό θέμα και\nένα θέμα παρεξήγησης που παρά λίγο να\nδημιουργηθεί. Θεωρώ ότι δεν δημιουργήθηκε\nεν πάση περιπτώσει, δοθήκανε οι αναγκαίες\nαναγγελίας της υποψηφιότητάς μου,\nκλήθηκα από το Ραδιοφωνικό Σταθμό του\nΔήμου Ηρακλείου να δώσω μία συνέντευξη,\nόπου καλούν υποψηφίους, αυτούς που έχουν\nαναγγείλει υποψηφιότητες ως Δήμαρχοι,\nως Δημοτικοί Σύμβουλοι, κ.λπ. Εκεί λοιπόν\nσε μία σειρά ερωτήσεων η οποία μου έγινε\nκι είναι σημαντικό αυτό που θα πω, ήταν\nγια το θέμα των πόρων του Δήμου.\nΓνωρίζουμε και γνωρίζω\nότι τα πράγματα είναι δύσκολα και μάλιστα\nπολύ δύσκολα κι επειδή αυτή αναρτήθηκε\nκαι ηχητικά, εκεί είπα δύο κουβέντες.\nΑυτό το λέω για το φίλο μου, τον Τάσο το\nΛυμπέρη. Ειπώθηκαν δύο κουβέντες, ότι\nυπάρχει ένα ζήτημα πολύ σοβαρό σε μία\nπεριοχή του Δήμου Χαϊδαρίου στο Ανω\nΔάσος, η οποία χονδρικά με ένα υπολογισμό\nπου είχαμε κάνει προηγούμενα, χωρίς να\nξέρω, δεν πήγα την προηγούμενη να κάνω\nτον υπολογισμό, ότι θα πάω για τη\nσυνέντευξη, είναι γύρω στα 10.000.000 –\n11.000.000 και θα δείτε ότι είναι και ίσως\nείναι και παραπάνω.\nΕπειδή λοιπόν ο φίλος\nμου ο Τάσος ο Λυμπέρης μου είπε, επειδή\nμε αυτό που είπες, μείναμε άφωνοι,\nμπορείτε να με κατηγορήσετε για οτιδήποτε\nοποιοσδήποτε εδώ μέσα πολιτικά και να\nμε κατηγορήσετε και στο μέλλον, να\nαντιπαρατεθούμε πολιτικά. Αυτό που δεν\nθα μπορέσει ποτέ να με κατηγορήσει\nκανένας και το ξέρετε, είναι ότι ποτέ\nδεν λαίκιζα. Δεν ήτανε δηλαδή, που θα\nμπορούσα να πω, δικηγόρος είμαι, τι έχετε\nδηλαδή εκεί, πολλά λεφτά τα οποία\nδιεκδικούμε από το Ανω Δάσος.\nΑνέφερα λοιπόν ένα\nνούμερο 10.000.000 με 11.00.000 και το ανέφερα\nτο νούμερο αυτό, ακριβώς για να μη λέω\nαερολογίες, διότι θα μπορούσε να πει\nοποιοσδήποτε από εσάς από εδώ και ο\nκόσμος ότι, δίκην υπερβολής και χάριν\nτου προεκλογικού αγώνα, κ.λπ., ο Ασπρογέρακας\nπέταξε ένα νούμερο εκεί, όπως λένε οι\nδιάφοροι υποψήφιοι. Τα πράγματα όμως\nΕίχε προηγηθεί μία\nσοβαρότατη εργασία και από ότι ακούσατε\nπροηγούμενα από το Γιώργο τον Τερζάκη,\nξεκινάει αυτή η ιστορία από παλιά, όπως\nξέρετε όλοι και επικαιροποιείται με το\nθέμα του νταμαριού Χαμηλοθώρι, όπου\nεκεί αποκαλύπτεται για κάποιους ότι το\nνταμάρι του Χαμηλοθώρι, το νταμάρι\nλεγόμενο Χαμηλοθώρι ανήκει πλέον στο\nΔήμο ως πολιτιστικό πάρκο με την Πράξη Εφαρμογής 2/87\nκαι το μόνο το οποίο δικαιούται\nείναι αξιώσεις κάποιων αποζημιώσεων,\nπου ήδη έχουνε πάρει ένα μέρος αυτών\nΜε αφορμή λοιπόν αυτό\nξεκίνησε μία έρευνα με λεφτά τα οποία\nο ίδιος ο Γιώργος ο Τερζάκης, προς τιμήν\nτου, πήγε και αγόρασε σε ανύποπτους\nχρόνους, αν θα συνέβαινε ότι συνέβαινε\nμε το πρόσωπό μου και με τον Κίμωνα το\nΦουντούλη, θα παραιτιόμασταν, θα φεύγαμε,\nκ.λπ, όπου όταν τον ρώτησα, έχει σημασία\nαυτό, πόσα λεφτά έδωσες γι’ αυτά ρε\nΓιώργο, μου είπε 2.200 για να τα πάρω, γιατί\nπράγματι άμα θα δείτε, είναι ένα πράγμα\nτόσο κι εκεί κάτω κάτσαμε και είδαμε\nαυτά που είπα, τι θα πω από το 2010 όπου\nεξελέγην Δημοτικός Σύμβουλος μέχρι και\nτο 2013 που παραιτήθηκα, εδώ είναι η κ.\nΚαμπόλη. Σε δύο ή τρείς Επιτροπές\nΔημοτικής Περιουσίας, στη μία αν θυμάμαι\nκαλά παρευρισκόταν και ο κ. Δήμαρχος,\nτο θέμα έμπαινε και ξανάμπαινε,\nπαρευρισκόταν και ο κ. Σπηλιώτης, ο\nοποίος είπε επί λέξη ότι, εμείς μετά από\nτη δήλωση αυτών των στρεμμάτων που\nκάναμε των 13.000 τόσα, θα σας πω πόσα\nακριβώς, ερχόντουσαν στη συνέχεια και\nδηλώνανε με μονομερείς αποδοχές\nκληρονομίας ένα – ένα οικόπεδο κι εκεί\nγίνεται μύλος επί λέξη και θα ήθελα να\nείναι απόψε εδώ, δεν ξέρω γιατί εν πάση\nπεριπτώσει, αν και ήταν στην Επιτροπή\nΟπου λοιπόν εκεί το\nθέμα έτσι όπως ετίθετο, έμπαινε ότι, να\nπω τη λαϊκή έκφραση, ότι το θέμα έχει\nψωμί κι έχει ψωμί για το Δήμο σε ποιές\nσυνθήκες. Σε συνθήκες στην κυριολεξία\nοικονομικής δυσχέρειας και αθλιότητας\nστο τέλος – τέλος.\nλοιπόν να το αναδείξουμε το θέμα αυτό\nκαι όχι τώρα, το αναδείξαμε και τότε και\nαν θυμάστε κ. Δήμαρχε, τα πρακτικά\nυπάρχουν, στον προϋπολογισμό έβαλα πάλι\nτο θέμα και είπα, ένα από τα ζητήματα\nείναι, υπάρχουν κάποιοι άνθρωποι εκεί\nπάνω που χρωστάνε. Βρείτε τους ποιοί\nείναι, μάλλον ξέραμε ποιοί είναι και εν\nπάση περιπτώσει καλέστε τους με ένα\nεξώδικο, να έρθουν και να τους πείτε,\nδηλώστε μας την περιουσία που είχατε\n10-03-1982. Αυτό λέει ο νόμος.\nΚαι για να λυθεί η\nπαρεξήγηση οριστικά με το φίλο τον Τάσο,\nμου ‘ρθε ένα έγγραφο το οποίο υπογράφει\nο Τάσος, να πάω στην Τεχνική Υπηρεσία\nνα δώσω στοιχεία, γιατί έκανα ένα\nδημοσίευμα, κ.λπ., το οποίο το είχε και\nσυνημμένο. Εγώ κοιτάξτε, σέβομαι από\nτον άνθρωπο που γυαλίζει παπούτσια στο\nδρόμο, μέχρι τον Πρωθυπουργό της χώρας\nθεσμικά. Δεν υποτιμώ καμία Υπηρεσία.\nΑπάντησα όμως στον\nΤάσο, που ενοχλήθηκα πράγματι, κάποιος\nΔήμαρχος παλιότερος θα ‘λεγε ότι αυτό\nείναι απρέπεια έτσι όπως μου ήρθε, δηλαδή\nμου ήρθε ένα έγγραφο που ουσιαστικά με\nκαλούσε σε προκαταρκτική εξέταση και\nτου είπα, φίλε Τάσο δεν θα έρθω ούτε στην\nΕπιτροπή Ποιότητας Ζωής, ούτε στην\nΤεχνική Υπηρεσία. Θα έρθω να τα πω δημόσια\nστο Δημοτικό Συμβούλιο και να καταγραφούν.\nΤο θεωρώ το θέμα λήξαν.\nΔεν θεωρώ ότι είχε πρόθεση, αλλά εν πάση\nπεριπτώσει βλέποντας το κείμενο “Ενόψει\nλοιπόν της συζήτησης του θέματος, κ.λπ.,\nόπου είστε καλεσμένος, παρακαλούμε να\nπροσκομίσετε μέχρι την Παρασκευή, κ.λπ.,\nσχετικά δημοσιεύματα και δηλώσεις σας\nστον Τύπο”, αν με καλέσει κάποιος\nΕισαγγελέας και θα πω και γι’ αυτό,\nβεβαίως είμαι διατεθειμένος να επαναλάβω\nτα ίδια που θα πω εδώ.\nΔεν είμαι της άποψης,\nδεν ήμουνα ποτέ, ότι τέτοια ζητήματα\nπρέπει να λύνονται σε Εισαγγελικά\nΓραφεία, ή σε δικαστήρια και άφησα αιχμή\nκαι με το άρθρο που έγραψε το “ΧΑΙΔΑΡΙ\nΣΗΜΕΡΑ”, γιατί δεν εισπράττετε κ.\nΔήμαρχε και με το τελευταίο άρθρο, με\nτις δηλώσεις τις τελευταίες άφησα αιχμή\nκαι είπα και θέλω να το καταλάβετε όλοι,\nκαι είπα, εγγίζει τα όρια του ποινικού\nνόμου. Τι εννοούσα και τι εννοώ. Οπως\nγνωρίζετε, ο Μιλτιάδης Βαρβιτσιώτης,\nασχέτως αν άρθηκε ή δεν άρθηκε η ασυλία\nτου, είναι κατηγορούμενος για κάποιο\nτέτοιο θέμα ως Δημοτικός Σύμβουλος του\nΔήμου Γλυφάδας, δεν ξέρω πού ήτανε.\nΕπειδή λοιπόν, για να πούμε δυο νομικά,\nο δόλος κρίνεται εκ του αντικειμένου,\nεκ του αποτελέσματος, δηλαδή εάν αυτό\nτο πράγμα φύγει και πάει σε μία Εισαγγελική\nΑρχή και βρεθεί ένας και με το κλίμα που\nυπάρχει γενικότερα και αρχίσει και το\nψάχνει, θα έρθει και θα πει, για ελάτε\nεδώ, πόσα χρόνια είστε Δημοτικοί\nΣύμβουλοι, τόσα χρόνια και τι κάνετε με\nαυτό το θέμα, που βγαίνεις Ασπρογέρακα\nκαι λες 10.000.000 με 11.000.000.\nΑυτό λοιπόν λέγεται\nνομικά απιστία και λέω λοιπόν εγώ,\nεγγίζει, χωρίς να αφήνω υπόνοια απειλής,\nγιατί αν ήθελα να αφήσω υπόνοια απειλής,\nτο ‘παιρνα αυτό και πήγαινα στην κ. Φάκου\nκαι της έλεγα, πάρτε το δημοσίευμα και\nκαλέστε με να σας καταθέσω. Να το κλείσουμε\nλοιπόν και αυτό το θέμα.\nΘεωρώ λοιπόν, ότι\nμπορεί να λυθεί το ζήτημα και να λυθεί\nπολύ σύντομα. Κι έρχομαι λοιπόν σε αυτό\nπου είπα. 10-03-1982, προσέξτε, γιατί μιλάνε\nτα ίδια τα έγγραφα του Δήμου, 10-03-1982\nλοιπόν ο κ. Πάτρας κάνει μία εξαιρετική\nεργασία ο συνάδελφος και μας δίνει σε\nπρώτη δόση από τη μερίδα του 1956 του\nσυμβολαίου διανομής 40.150 τ.μ. Αυτά τα\nάθροισα εγώ με τον Τερζάκη. Δεν έχουν\nαθροιστεί από την Τεχνική Υπηρεσία,\nούτε υπάρχουν στο πρακτικό της απόφασης\nκι έρχεται και μας δηλώνει στη συνέχεια\n13.843 τ.μ., όπου στη συνέχεια έρχονται με\nμία – μία αποδοχή κληρονομίας και\nαποδέχονται ένα οικόπεδο. Πού βρέθηκαν\nπεριλαμβάνονται στα 40.000. Κάνω λοιπόν\nένα χονδρικό υπολογισμό και λέω, να σας\nτο πω από την αρχή το νούμερο, 40.150 τ.μ.\nπου είναι στη μερίδα του 1956. Εκτός αν\nέρθουν και μας πούνε, κάνανε δήλωση και\nπούνε εμείς 10.000 έχουμε, 12.000. Οτι άλλο\nόμως προέκυπτε μετά, θα περιήρχετο στο\nΔήμο, αφού δεν το διεκδικούσε ιδιώτης.\nΣας λέω λοιπόν ότι η εισφορά στα 40.150\nτ.μ. με το 60%, είναι 22.715 τ.μ., συν εισφορά\nσε χρήμα 4.030 τ.μ.\nμε την Τεχνική Υπηρεσία, όπου λέει ότι\nέχουνε δώσει εισφορά σε γη 6.930 και λέω\nεγώ και άλλα 1.400 με το τελευταίο έγγραφό\nτης. Αν λοιπόν αυτά αθροιστούν οι διαφορές\nκαι μιλάω μόνο γι’ αυτή την ιδιοκτησία\nκαι με την προϋπόθεση ότι υπάρχουν αυτά\nτα 40 στρέμματα, διότι εμφανίστηκαν κι\nάλλα μετά, μιλάμε για 11.670.000 ευρώ. Με τι\nτιμή; Με την τιμή του 259 του 2011, που\nκαθορίζει το Δικαστήριο τιμή μονάδος\nγια το νταμάρι Χαμηλοθώρι, όπου λέει\n600 ευρώ ανά τετραγωνικό μέτρο, διότι αν\nαπόκρυψες εσύ τότε και δεν μας τα δήλωσες,\nδεν θα ‘ρθουμε σήμερα να σου πάρουμε την\nτιμή 12.000 δραχμές και 14.000 δραχμές. Με\nαυτή την τιμή θα μετατραπεί σε αποζημίωση.\nΕτσι λέει ο νόμος. Αυτό είναι λοιπόν το\nΔεν πρόσθεσα εδώ, σας\nτο ‘πε ο Τερζάκης, το θέμα των λιπασμάτων,\nόπου αγόρασαν από αυτούς τους ιδιοκτήτες.\nΔεν πρόσθεσα εδώ, και τι εννοώ, γιατί το\nξέρω το θέμα δηλαδή απέξω, τα Λιπάσματα\nείχαν πουλήσει με προσύμφωνα. 10-03-1982\nλοιπόν τα Λιπάσματα είχαν την κυριότητα.\nΜε το προσύμφωνο υπόσχομαι, δεν πουλάω.\n10-03-1982 είχαν κυριότητα.\nΔεν κλήθηκαν ποτέ τα\nΛιπάσματα, να του πούμε, ελάτε εδώ,\n10-03-1982 τι περιουσία είχατε και θα έλεγε\nαυτός, το πούλησα στο Λυμπέρη, το πούλησα\nστον Ασπρογέρακα. Καλά έκανες. Εσύ\nυποχρεούσαι για την εισφορά του συνόλου\nτης περιουσίας σου 10-03-1982, οι υπόλοιποι\nτης διανομής Μοδιάδη και λοιποί,\nΑναστασιάδης και κάποια υπόλοιπα\nοικόπεδα αγνώστων. Μπορεί λοιπόν να\nφτάσουμε σε ακόμα μεγαλύτερο νούμερο.\nΑρα, ούτε υπερβολή\nήταν αυτό που είπα, ούτε λαϊκισμός, ούτε\nγια να κερδίσω τις εντυπώσεις, ας πούμε\nξέρω ‘γώ στο εκλογικό μου ακροατήριο.\nΗταν μία συνειδητή, ότι εκεί έχουν γίνει\nπράγματα και θάματα και δεν έχουν δηλωθεί\nαυτά που έπρεπε να έχουν δηλωθεί. Ετσι\nέχει αυτή η ιστορία.\nενέργειες από πλευράς Δήμου και οφείλω\nνα το πω. Το 2006 για παράδειγμα, υπογράφετε\nεσείς, μάλλον όχι, το 2006 υπογράφει ο κ.\nΤηνιακός, όπου απευθύνεται στο Συνήγορο\nτου Πολίτη και του λέει, δεν δίνουμε\nυψόμετρο σε κάποια οικόπεδα που ζητάνε\nνα πουλήσουνε, διότι εδώ έχουμε διαφορές.\nΤο 2008 έρχεστε εσείς και παίρνετε αυτή\nτην απόφαση και με παραξένεψε κάτι\nειλικρινά. Θα μου πείτε, ήτανε σε γνώση\nδικιά σας, είτε της Τεχνικής Υπηρεσίας,\nεγώ θεωρώ ότι θα έπρεπε να είναι\nτουλάχιστον του Πολιτικού Προϊσταμένου\nόλα αυτά και η έκθεση Πάτρα με κάθε\nλεπτομέρεια, κ.λπ., ξέρετε τι διαβάζω σε\nένα σημείο; Διαβάζω την ένσταση την\nοποίαν έχουν κάνει η κ. Χαντζή και ο κ.\nΒλασσιάδης και στο έγγραφο το οποίο\nέρχεται προχθές, στην εισήγηση της\nΤεχνικής Υπηρεσίας, και λέω τώρα αυτό,\nδεν θα πω τη φράση είναι για γέλια, αλλά\nεν πάση περιπτώσει κάπου πρέπει να\nπροσέχουμε πώς διατυπώνουμε τα πράγματα,\nεπί λέξη λοιπόν λέει, “υπάρχει μεγάλη\nοικονομική ζημιά του Δήμου από λανθασμένο\nυπολογισμό των εισφορών του Ν. 1337/83”\nκαι αναρωτιέμαι, την οποία αναβιβάζει\nσε 465 μέτρα αν θυμάμαι οικόπεδο και σε\nποσόν 228.037 ευρώ.\nσυζητάμε τόσα χρόνια, από το 2005 – 2006 και\nμέχρι σήμερα οι 228.037 σε ένα προϋπολογισμό\nτου Δήμου 20.000.000 ευρώ; Δηλαδή, βλέπετε\nότι αντιφάσκει η ίδια η ανάλυση με τη\nδιαπίστωση τεράστια ζημιά και λέω εν\nπάση περιπτώσει, εγώ δεν την θεωρώ\nτεράστια, όπως και όλοι εσείς ως νοήμονες,\nμία κίνηση προς την κατεύθυνση αυτή για\nτα 228.000 ευρώ έγινε; Πέρα από το ότι για\nεμένα αυτό ήτανε, αυτό είναι σταγόνα\nστον ωκεανό ας πούμε. Εδώ έπρεπε να\nελεγχθεί το σύνολο και με ποιά διαδικασία.\nΟχι η Τεχνική Υπηρεσία, ή το Τεχνικό\nΓραφείο. Θα πω κλείνοντας γι’ αυτό.\nτοπογραφικά, να φέρει ιστορίες, να\nκληθούν οι ιδιοκτήτες και να πούνε,\nόποιοι και αν είναι, δεν τους ονοματίζω,\nνα πούνε έχω αυτή την περιουσία, μάλιστα.\nΕάν εμφανίσει επόμενο συμβόλαιο, αυτή\nη περιουσία ανήκει στο Δήμο, αν δεν την\nδιεκδικεί άλλος ιδιώτης με στοιχεία.\nΕλα λοιπόν εσύ, δήλωσέ μου ότι έχεις\nμόνο 13.000 στρέμματα και όλα τα υπόλοιπα\nπεριέρχονται στο Δήμο, εάν δεν μου τα\nδηλώσεις. Εγώ σε καλώ και εσύ έχεις την\nυποχρέωση να υποβάλλεις δήλωση και όχι\nνα εμφανίζεσαι κάθε φορά μετά την αρχική\nσου δήλωση με ένα οικόπεδο. Εδώ πέρα\nαναφέρονται δεκαπέντε – είκοσι συμβόλαια.\nΜη σας ζαλίζω.\nΑρα λοιπόν, για εμένα\nκλείνει το θέμα αυτό. Θεωρώ ότι ο Δήμος\nέχει ικανότατη Νομική Σύμβουλο, θεωρώ\nότι η Τεχνική Υπηρεσία του είναι\nεπαρκέστατη και μπορεί στο χρονικό\nδιάστημα αυτό για να αποφύγει ο Δήμος\nνα πληρώσει κάποια λεφτά, διότι αυτά,\nαυτές οι υποθέσεις αν ανατεθούν σε\nΤεχνικό και Νομικό Γραφείο θα πάνε\nποσοστιαία, θα πάνε με ποσοστό. Δηλαδή,\nθα σας πει το Τεχνικό και Νομικό Γραφείο,\nεγώ θέλω 20% επί της αξίας της οποίας θα\nβγάλω ότι αυτοί οφείλουν να πληρώσουν.\nΝομίζω λοιπόν ότι με\nτη συμπαράσταση, την οποία την είχατε\nαμέριστη απ’ το Γιώργο τον Τερζάκη και\nστο θέμα του οικοπέδου Μπουμπουλίνας,\nτου Βρεφονηπιακού Σταθμού αφιλοκερδώς,\nανιδιοτελώς, που έφαγε και δυο – τρείς\nμήνες και θα το πω τώρα και μας ζάλισε\nκαι το κεφάλι ας πούμε και την είχατε\nκαι στο δικαστήριο, με τη βοήθεια λοιπόν\nκαι του Τερζάκη κι εγώ βγάζω τον εαυτό\nμου απέξω, αν και ατύπως μπορώ να δώσω\nόποια γνώμη μου ζητηθεί, λόγω της\nιδιότητας, της πολιτικής ιδιότητας που\nέχω γι’ αυτή την περίοδο μέχρι τις\nεκλογές, υπάρχουν πολλοί άξιοι συνάδελφοι\nστο Χαϊδάρι, οι οποίοι πιστεύω ότι με\nσυμβολική αμοιβή θα φροντίσουν και\nαυτοί να βοηθήσουν, ώστε να τα εξοικονομήσει\nο Δήμος αυτά τα λεφτά και να βγει πολύ\nγρήγορα ένα κάποιο αποτέλεσμα.\nείναι δύσκολες οι εποχές. Δεν νομίζω\nότι εύκολα θα μπορέσεις να πάρεις από\nκάποιον 11.000.000. Πιστεύω όμως ότι υπάρχουν\nοικόπεδα και θα μπορέσουμε να πούμε ότι\nαυτά περιέρχονται στο Δήμο, διότι αυτή\nτην υποχρέωση είχατε, αλλά με κλήση\nεμείς προς αυτούς και όχι να ψάχνουμε\nεμείς και να λέμε, βρήκαμε αυτό, αυτό.\nΑυτό είναι δικό σας;\nΛοιπόν κι ένα τελευταίο\nκαι τελειώνω. Κοιτάξτε, υπάρχει πολύ\nορθά ένα έγγραφο, όχι γιατί το λέει το\nέγγραφο, το λέει ο νόμος αυτό, να πω και\nδύο ζητήματα ακόμα. Κοιτάξτε, η αποζημίωση\nτην οποία δικαιούται, επειδή μπήκε θέμα\nεδώ στις Επιτροπές Δημοτικής Περιουσίας,\nμπήκε επανειλημμένα για πλάνη περί τα\nπράγματα, κ.λπ., ο Αστικός Κώδικας είναι\nσαφής. Ο υπαιτίως και παρανόμως που\nέβλαψε κάποιον, υποχρεώνεται σε\nΑπό τότε που μάθω τον\nυπαίτιο και τη ζημιά που έπαθα, αρχίζει\nη παραγραφή μου. Δεν μπαίνει λοιπόν\nζήτημα πλάνης περί τα πράγματα. Μπορεί\nνα μπαίνει στη διορθωτική. Αλλά όταν\nσήμερα ξεκαθαρίζω ποιός είναι ο υπαίτιος\nκαι ο υπόχρεος, τότε μπορώ να απευθυνθώ,\nέχω μία πενταετία από τότε που το\nξεκαθάρισα να του ζητήσω αυτά τα λεφτά.\nΚαι το τελευταίο και\nκλείνω με αυτό. Σε έγγραφο που είχε κάνει\nη τότε Αντιδήμαρχος κ. Καμπόλη προς την\nΠεριφέρεια, στις 19-08-2013 της απαντάει ότι\nποιά στοιχεία χρειάζονται για να\nπροχωρήσουν σε Πράξη Εφαρμογής, μιλάνε\nγια επιμέρους ανακλήσεις, η οποία δεν\nσυνιστάται σε καμία περίπτωση και ότι\nαυτό θα δημιουργήσει τεράστιο κοινωνικό\nΔεν φταίει ο καλόπιστος\nαγοραστής, που αγόρασε με οποιονδήποτε\nτρόπο κι έχει πάρει και τη βεβαίωση\nιδιοκτησίας και τη βεβαίωση μη πληρωμής\nεισφοράς και μπορεί να γίνει μία\nδιορθωτική πράξη, που θα αφορά τους\nυπόχρεους και τα εμβαδά των οικοπέδων,\nμε τα οποία οφείλουν μετατρεπόμενα σε\nαξία είτε αυτούσια σε οικόπεδα να\nαποζημιώσουν το Δήμο.\nΑυτό ήτανε λοιπόν το\nόλο θέμα και όποιος έχει την οποιαδήποτε\nαπορία, ερώτηση, κ.λπ., είμαι στη διάθεσή\nτου να του απαντήσω.\nΕυχαριστούμε πάρα πολύ κ. Ασπρογέρακα.\nΥπάρχει κάποιος άλλος συνάδελφος ο\nοποίος θέλει να τοποθετηθεί επί του\nΚαπετανίδη, θέλετε να προσθέσετε κάτι\nεπιπλέον αυτών; Ωραία.\nΚαταρχάς, παρακολούθησα πραγματικά την\nανάλυση των προλαλησάντων των δύο και\nμε εξέπληξε. Ξέρουν αρκετά πράγματα.\nΧάρηκα πάρα πολύ για το συνάδελφο το\nμηχανικό, ο οποίος ήταν σαφής και\nσταράτος. Συνήθως οι μηχανικοί έτσι\nΗμασταν από τους\nπρώτους που ανακινήσαμε το θέμα αρκετά\nχρόνια πριν, κάποια χρόνια πριν. Εγώ\nήρθα στο Δάσος Χαϊδαρίου το 2004, όταν\nήρθα να αγοράσω ένα οικόπεδο. Η πρώτη\nαντίληψή μου του 2002, κάτι τέτοιο, ότι\nκάτι δεν πάει καλά εδώ, ήταν όταν έστειλα\nαπό οικόπεδα της Βλασσιάδη στην Εφορία\nνα πάρω μία βεβαίωση και πήγε ο δικηγόρος\nκαι μου λέει ότι δίνανε μία βεβαίωση\nαπό γενικότερη έκταση βουνό.\nΛέει, το βουνό δεν\nείναι καθορισμένο. Εκεί λοιπόν κατάλαβα,\nμου λέει δεν θα το πάρεις αυτό, μου λέει\nο δικηγόρος, διότι υπάρχει κάτι από\nπίσω. Το ξέρουν και οι εφοριακοί, το\nξέρουν όλοι κι εδώ υπάρχει ένα σκάνδαλο,\nμου λέει. Οντως, πραγματικά είχα δώσει\nπροκαταβολή στη Βλασσιάδη και πήρα τα\nχρήματα πίσω. Από εκεί λοιπόν κατάλαβα\nΑρχισα λοιπόν να\nαντιδρώ εκείνη την εποχή και μου λέγανε\nδιάφορα πράγματα. Δεν θέλω να τα ανατρέξω,\nτα ξέρετε όλοι σας. Τελευταία φορά λοιπόν\nμπήκαμε με αφορμή του Χαμηλοθώρη και\nαντιδράσαμε σαν Σύλλογος, σαν κάτοικοι,\nκ.λπ. Ακούστηκαν διάφορες απόψεις, οι\nοποίες ας πούμε με ενόχλησαν λιγάκι,\nγιατί προσπαθούν να στρογγυλοποιήσουν\nλίγο τα πράγματα, πως εξελίχθηκαν, να\nαφαιρέσουν το δόλο, να δώσουν περισσότερη\nέμφαση όσον αφορά ότι λάθη, κ.λπ.,\nανθρώπινα, όταν εδώ αποκαλύπτεται ότι\nυπάρχει ένα τεράστιο σκάνδαλο.\nΕγώ προσωπικά ως\nενεργός πολίτης του Χαϊδαρίου δεν μπορώ\nνα κλείσω τα αυτιά μου σε αυτό. Θα προτείνω\nστο Σύλλογο να κινηθούμε νομικά, διότι\nθα σας πω γιατί, πολύ απλά. Διότι, αυτή\nτη στιγμή έχουν φύγει αρκετά χρήματα\nόπως ακούγεται και είμαι σίγουρος γι’\nαυτό και το ξέρω, αλλά έχει ζημιωθεί η\nπεριοχή του Ανω Δάσους. Ολα αυτά που\nπληρώσαμε εμείς για τα οικόπεδα, κ.λπ.,\nέχει φύγει πράσινο, υποδομές, ιστορίες\nαπό το Ανω Δάσος. Αυτό είναι το ένα θέμα,\nαλλά κι είναι ένα μεγάλο σκάνδαλο.\nΔεν θέλω να σας κουράσω\nπάρα πολύ. Ακουσα τον κ. Ασπρογέρακα, ο\nοποίος τα ανέλυσε πολύ καλά και είπε\nέμμεσα, παιδιά αυτά δεν πάνε στον\nΕισαγγελέα, γιατί σε όλους που ήμασταν\nεδώ ως τώρα μπορεί να μας ζητήσει ευθύνες\nκαι σε αυτό συμφωνώ. Εμείς όμως σαν\nκάτοικοι Ανω Δάσους δεν έχουμε τίποτα\nαπό όλα αυτά να πούμε. Εμείς θέλουμε,\nκαταρχάς δεν μπαίνουμε σε αντιπαραθέσεις\nαυτού του τύπου, να τιμωρηθούν κάποιοι\nγιατί κάνανε κάποια πράγματα κάποτε.\nΟμως ότι γίνει, θα πρέπει να επιστρέψει\nστο Ανω Δάσος, γιατί έχουμε πληρώσει τα\nοικόπεδα αυτά, διότι δεν έχουμε πράσινο.\nΜας πλασάρανε ένα\nΧαμηλοθώρι, που είναι ένα σκέτο νταμάρι\nκαι δεν γίνεται τίποτα και εκεί άλλοι\nλένε, στηρίξτε το, μην το στηρίζετε,\nκ.λπ., πράσινους χώρους δεν έχουμε κι\nόλα αυτά είναι εις βάρος των κατοίκων.\nΕγώ λοιπόν σαν Μέλος του Συλλόγου θα\nκάνω πρόταση στο Σύλλογο, καταρχήν σε\nΕισαγγελέα. Αν δεν γίνει, θα το κάνω σε\nπροσωπικό επίπεδο με όποιο κόστος έχει\nαυτό το πράγμα, διότι υφίσταται ένα\nμεγάλο σκάνδαλο αυτή τη στιγμή.\nΗ θα πρέπει\nνα κλείσω τα αυτιά μου και να πω δεν\nάκουσα τίποτα, ή θα ζητήσω τα πρακτικά,\nαφού είναι καταγεγραμμένα και θα\nπροσφύγω, διότι έχουμε λόγους απαιτήσεων\nαπό όλο αυτό το σύστημα. Εμείς δεν\nσυμμετείχαμε σε αυτό το πράγμα, όπως\nειπώθηκε προηγουμένως. Εμείς δώσαμε τα\nκαλά μας λεφτά. Αυτή τη στιγμή έχουμε\nστοιβαγμένα οικόπεδα το ένα πάνω στο\nάλλο και μας παίζουν παιχνίδι, κατά\nπόσον ο Χαμηλοθώρης είναι δικός μας, ή\nδεν είναι δικός μας. Εντάξει;\nΑυτό δεν μας αφορά καθόλου.\nΣύλλογος πιστεύω ότι αυτή πρέπει να\n‘ναι η πορεία και αν δεν το κάνει σαν\nΣύλλογος, εγώ θα το εισηγηθώ, θα το κάνω\nσε προσωπικό επίπεδο, σας διαβεβαιώ.\nΕυχαριστούμε κ. Καπετανίδη. Ναι, κ.\nΝα κάνω μία ερώτηση, που είναι μηχανικός\nκαι μιλάνε μόνο οι μηχανικοί σταράτα\nκαι τα ξέρουν τα πράγματα καλύτερα από\nΑν ενοχληθήκατε, το παίρνω πίσω, αν\nενοχληθήκατε σε αυτό.\nΤόσο καιρό που είστε ενεργός πολίτης\nστο Σύλλογο επάνω τον Εξωραϊστικό, γιατί\nδεν κάνατε αυτά που μας λέτε τώρα, τρείς\nφορές μας επαναλάβατε, θα πάω στον\nΕισαγγελέα, θα το πω και αν. Εδώ αυτό το\nξέρετε τόσα χρόνια, από το 2002. Γιατί δεν\nΛοιπόν, ευχαριστώ κ. Μποζίκα για την\nπάσα που μου κάνατε. Το θέμα που προέκυψε,\nπροέκυψε από το 2007, όταν ανακαλύψαμε\nόλο το σύστημα και κάναμε την πρώτη\nεπιστολή, ότι υφίσταται συγκεκριμένα\nκαι εμπεριστατωμένα το θέμα.\nΕίπαμε λοιπόν εδώ στη\nΔημοτική Αρχή, ότι εμείς σαν Σύλλογος,\nήμουνα και Πρόεδρος τότε, εάν δεν κάνετε\nκάτι, δεν έχουμε τάσεις εκδικητικές,\nαλλά όμως θα προσφύγουμε στον Εισαγγελέα\nτο 2007. Κύριε Μποζίκα, εσείς ήσασταν πριν\nαπό το 2007 εδώ και αυτή τη στιγμή κανένας\nδεν ξέρει τίποτα. Αυτό είναι ανησυχητικό.\nΑν θέλετε να δείτε αν θα το κάνουμε,\nαφήστε το επόμενο διάστημα, να το δείτε\nαν ναι ή όχι.\nΜισό λεπτό, μου ζήτησε\nο κ. Μποζίκας το λόγο.\nΑπαντήσατε και τα νόμιμα δικαιώματά\nσας κ. Καπετανίδη, όπως και του καθενός\nπολίτη, μπορείτε να τα ασκήσετε.\nΑφήστε το να τα διεκδικήσω εγώ. Υπάρχει\nμεγάλο σκάνδαλο, επαναλαμβάνω.\nΩραία. Να μην επαναληφθούμε. Να συνεχίσουμε\nτη διαδικασία παρακάτω. Ο Αντιδήμαρχος\nκ. Λυμπέρης θέλει το λόγο.\nΓιατί έκανα την πάσα στον κ. Καπετανίδη,\nαλλά την πέταξε στην εξέδρα την μπάλα.\nΟι πολίτες μπορούν να λένε και μία\nκουβέντα παραπάνω. Κύριε Αντιδήμαρχε.\nΛοιπόν κύριοι συνάδελφοι, κοιτάξτε.\nΕνα λεπτό κ. Αντιδήμαρχε. Κύριε Δούμουρα,\nμε συγχωρείτε πάρα πολύ, δεν σας πρόσεξα.\nΕχετε το λόγο.\nΕπειδή τα πολλά τα είπανε άλλοι, καλύφθηκα,\nδυο – τρείς ερωτήσεις θα κάνω. Ενα από\nαυτά είναι, ένα ερώτημα και είναι πάρα\nπολύ σοβαρό για εμάς και περιμένουμε\nκάποια απάντηση, αν με την Πράξη Εφαρμογής 2/87\nαποκρύψατε στο Ο.Τ. 388, ότι υπήρχε λατομείο,\nτο οποίον είχε κουκουλωθεί και πρόχειρα.\nΕνα αυτό. Περιμένω κάποια απάντηση.\nΑν με την Πράξη Εφαρμογής 2/87 έδειχνε ότι υπήρχε νταμάρι.\nΣτο Ο.Τ. 388, εκεί πέρα συμπεριλαμβάνεται,\nαυτός που είναι σήμερα καθορισμένος\nγια χώρος παρκινγκ και αναψυχής, με την\nΠράξη Εφαρμογής 2/87 αν το δείχνανε. Εγώ πιστεύω ότι\nδεν το δείχνανε, γιατί είναι σημαντικό.\nκαι λέω, ρωτάω πιο κάτω. Μήπως γιατί ο\nΝ. 1428/84, άρθρο 3 παράγραφος 4 αναφέρει,\nότι μέσα σε λατομικές περιοχές, καθώς\nκαι σε απόσταση τουλάχιστον 1.000 μέτρων\nέξω από την οριογραμμή τους απαγορεύεται\nη επέκταση του Σχεδίου Πόλης και με ότι\nαυτό συνεπάγεται; Για\nδέστε το κι αυτό το πράγμα.\nαφού όλοι οφείλατε να γνωρίζετε ότι\nυπήρχε ανενεργό λατομείο, γιατί δεν\nυποχρεώσατε τον τότε εκμεταλλευτή του\nπλούτου του υπεδάφους, αντί να διεκδικεί,\nνα εφαρμόσει με τη δική σας επίβλεψη\nκαι ευθύνη την αποκατάσταση χώρου όπως\nο νόμος ορίζει και σήμερα θα ήταν ένα\nσας δόθηκε άλλη μια χρυσή ευκαιρία. Με\nτο Ν. 2749/99 του πολύ φιλικού προς την τότε\nΔιοίκηση Λαλιώτη, που ο Οργανισμός\nΑθήνας λειτουργούσε ως φορέας της\nαποκατάστασης των ανενεργών Λατομείων\nΑττικής. Ομως εσείς αντί αυτού αναλώσατε\nτον καιρό σας αν σας ανήκει ο χώρος ή\nόχι, γιατί κάποιος διεκδικούσε το χώρο\nμε ένα προσύμφωνο. Αυτά ήθελα να πω και\nεπιφυλασσόμεθα για τα υπόλοιπα.\nΕυχαριστούμε κ. Δούμουρα. Ο κ. Αντιδήμαρχος.\nΚύριε Λυμπέρη, επειδή εδώ συζητήθηκε\nγια το πού θα πάνε τα χρήματα, βέβαια το\nτόνισε και ο κ. Καπετανίδης, τουλάχιστον\nοι πρώτοι που δικαιούμεθα απ’ αυτά είτε\nοικόπεδα είναι, γιατί είναι και κάτι\nΔήμαρχε, κάποια στιγμή πήραμε ορισμένα\nχρήματα. Από εκεί και πέρα, η καταστροφή\nτου περιβάλλοντος, το τσιμέντο που\nέπεσε, τι θα γκρεμίσουν τα 40 εκατοστά\nπεζοδρόμια, ο κατσικόδρομος της Γεωργίου\nΠαπανδρέου, που δεν χωράει να περάσει\nένα καροτσάκι, ή μία κυρία, μία μητέρα\nνα ανέβει με το καροτσάκι με το παιδί\nτης, με αυτά τι γίνεται; Θα\nξαναγκρεμίσετε πάλι τα κτίρια; Αυτό πώς\nθέλω να πω, υπάρχουν ευθύνες. Με το που\nεισπράξατε τα χρήματα, από εκεί και πέρα\nτι γίνεται; Ποιός\nθα μας απαντήσει σε αυτά;\nΘα διατεθούν με τον καλύτερο τρόπο κ.\nΔούμουρα, όταν υπάρξουν.\nΕπειδή άκουσα ορισμένες ορέξεις, όλοι\nλένε να πάρουμε από εδώ τα χρήματα, να\nτα δώσουμε από εκεί τα οικόπεδα, οι\nπρώτοι που τα δικαιούνται, γιατί εμείς\nβιώνουμε τα πάντα, όλα τα δεινά, εμάς τα\nπαιδιά μας δεν έχουνε πού να πάνε για\nψυχαγωγία, εμείς από μόνοι μας αναλαμβάνουμε\nνα φυτέψουμε τα δεντράκια με δικά μας\nέξοδα, εμείς κάνουμε το χαμάλη, με δική\nσας βοήθεια καμία. Οπότε, δηλαδή δεν\nπρέπει κάποιος να ενδιαφερθεί, εσείς;\nΑυτούς που οι δημότες θα εμπιστευθούνε\nκ. Δούμουρα, να τους εμπιστεύεστε τους\nδημότες, γιατί συμμετέχετε κι εσείς. Ο\nΑντιδήμαρχος Τεχνικών Υπηρεσιών έχει\nΛοιπόν κύριοι συνάδελφοι, δεν ξέρω πόσοι\nαπό εμάς μπορούσαμε να παρακολουθήσουμε\nτα θέματα που μπήκανε, τα οποία ήτανε\nκαι τεχνικής φύσεως και νομικής φύσεως.\nΑλλά εγώ εκείνο που θέλω να ξεκαθαρίσω\nπρώτα με το φίλο μου τον Κώστα τον\nΑσπρογέρακα, ήταν ότι καταρχήν δεν είχα\nπρόθεση όχι να σε προσβάλλω Κώστα.\nΕστειλα μία επιστολή\nλοιπόν μόλις είδα το δημοσίευμα, το\nοποίο έλεγε έτσι ακριβώς, λείπουν\n11.000.000 από τα ταμεία του Δήμου. Αντιλαμβάνεστε\nπώς μπορεί να το ερμηνεύσει ο κάθε\nαναγνώστης που το διαβάζει αυτό.\nΤώρα το δεύτερο όμως\nπου ήθελα να πω. Είχα μπροστά μου,\nτουλάχιστον από τις εισηγήσεις που είχα\nαπό την Τεχνική Υπηρεσία, καθώς και από\nτον κ. Σπηλιώτη, τα μέτρα που τουλάχιστον\nυπολόγιζαν και οι δύο παράγοντες ήτανε\nπολύ λίγα. Είπε ο Κώστας προηγουμένως\nκαι διάβασα για τις 228.000. Τουλάχιστον\nόμως, για να είμαστε ειλικρινείς,\nτουλάχιστον γράφει ο Κώστας ο Χονδρογιάννης,\nμε προοπτική να πάνε προς τα πάνω αυτά\nτα έσοδα. Τα υπολογίζει από εκεί μέχρι\nΟ δε Σπηλιώτης αν δεν\nκάνω λάθος, τα υπολογίζει λίγο παραπάνω.\nΟταν λοιπόν ακούσαμε το ποσόν αυτό,\nαντιλαμβάνεστε ότι κάποιοι από εμάς\nτουλάχιστον, που ασχολούμαστε με το\nθέμα, τουλάχιστον εκπλαγήκαμε.\nΤώρα από εκεί και\nμετά, επειδή είχανε προηγηθεί συζητήσεις\nπου τις ξέρετε οι περισσότεροι από εσάς\nκαι μάλιστα κάποιοι νομικοί υποστηρίζανε\nακόμα και στην Επιτροπή Δημοτικής\nΠεριουσίας, ότι ενδεχομένως τα περισσότερα\nαπό αυτά να ‘χουν παραγραφεί κι ότι δεν\nυπάρχει τρόπος να διεκδικήσουμε, μπαίνανε\nκαι τέτοιες θέσεις, τίποτα από την Πράξη Εφαρμογής 2/87.\nΚι όμως με την εμμονή,\nκι αυτό οφείλω να το ομολογήσω, και η\nπροηγούμενη Αντιδήμαρχος, αλλά και όλοι\nαυτοί οι παράγοντες που ασχοληθήκανε\nμε το θέμα, επιμένανε, πήγανε στο\nΥπουργείο, πήγανε στην Περιφέρεια και\nπήραν την απάντηση, ότι μπορούμε πλέον\nμε αυτό τον τρόπο που μας υπέδειξαν,\nαρκεί κι αυτό είναι Κώστα νομίζω το\nκλειδί, να μην παραβούμε αυτά που λέει\nο Αστικός Κώδικας για τους καλόπιστους\nαντιφατικό κατά τη γνώμη μου να ακούω,\nυπάρχουν 40.000 τ.μ. τουλάχιστον, πόσα είχε\nδηλώσει τότε η οικογένεια Βλασσιάδη\nκαι από την άλλη μεριά να λέμε ότι\nυπάρχουν καλόπιστοι αγοραστές, που δεν\nπρέπει να τους θίξουμε. Και στις δύο τις\nΕπιτροπές θέλω να σας διαβεβαιώσω, γι’\nαυτό υπήρχε και η αντιδικία και το φέραμε\nτο θέμα απευθείας στο Δημοτικό Συμβούλιο,\nυπήρχε μία διαφορά.\nΗ μεν μία\nπλευρά μίλαγε για αναδιάταξη της Πράξης\nΕφαρμογής, η δε άλλη πλευρά μιλάει για\nαναθεώρηση της Πράξη Εφαρμογής 2/87, που\nσημαίνει σε βάθος έκταση. Ετσι; Δεν ξέρω\nπόσα μπορώ να τα κάνω, γιατί εγώ είμαι\nαδαής κι οφείλω να το ομολογήσω αυτό.\nΟμως, εκείνο που πρέπει να σας πω και\nτουλάχιστον μου το αναγνωρίζετε, μέσα\nσε σύντομο χρονικό διάστημα και αυτό\nτο θέμα, όπως και άλλα θέματα, ήρθε και\nείναι έτοιμο και είναι ώριμο να ανατεθεί\nσε κάποιο Τεχνικό Γραφείο και με τη\nσυνδρομή νομικών να βρούμε τη λύση.\nΕγώ δεν θέλω να πω ότι\nείναι υπερβολικά αυτά που άκουσα εδώ\nμέσα και από τον κ. Τερζάκη και από τον\nκ. Ασπρογέρακα, αλλά δεν είμαι σε θέση,\nσας το ομολογώ κι αυτό, να τα κρίνω.\nΕντελώς ειλικρινά μιλάω. Γι’ αυτό αγαπητοί\nσυνάδελφοι, η πρόταση που έχει τεθεί\nαπό την πλευρά μας, που είναι αυτή, να\nανατεθεί δηλαδή σε κάποιο εξειδικευμένο\nμε Πράξη Εφαρμογής 2/87 Τεχνικό Γραφείο και\nμε τη συνδρομή νομικού να το διερευνήσουμε\nσε όποιο βάθος νομίζει το Δημοτικό\nέτσι όπως έχει τεθεί από την Περιφέρεια,\nαναφέρεται στις μεγάλες περιουσίες,\nγι’ αυτό είναι κι εδώ, έχουνε ονοματεπώνυμο,\nΒλασσιάδη – Καντζή. Βεβαίως, εδώ μέσα\nδεν εξαιρείται το νταμάρι που θίξατε\nόλοι, διότι τα οικοδομικά τετράγωνα\nαυτά είναι όλα μέσα και εν πάση περιπτώσει\nσύμφωνα με αυτά που έχουνε πει και οι\nάλλοι, αυτό ήταν αδιανέμητο, ανήκε και\nαυτό στους Βλασσιάδη – Κεσίσογλου και\nοι τωρινοί σφετεριστές, ή δεν ξέρω πώς\nαλλιώς μπορούμε να τους πούμε, δεν έχουνε\nκανένα, μα κανένα δικαίωμα επάνω σε αυτή\nτην έκταση. Δικαίωμα έχει ο Δήμος, αρκεί\nνα το διεκδικήσουμε.\nΚι εδώ υπάρχει λοιπόν\nη βούληση από πλευράς Δημοτικής Αρχής\nκι έχω την εντολή του Δημάρχου, το\nξεκαθαρίζω αυτό. Γι’ αυτό έγινε και σε\nσύντομο χρονικό διάστημα το Γραφείο\nτης Δημοτικής Περιουσίας και προσπαθούμε\nνα ξεδιαλύνουμε. Ελάτε κ. Τερζάκη, ελάτε\nκ. Ασπρογέρακα, όποιος άλλος μπορεί να\nβοηθήσει την προσπάθεια αυτή, να κάνουμε\nμία συνολική και συλλογική προσπάθεια\nκαι να βγάλουμε το καλύτερο αποτέλεσμα.\nΑυτή είναι η έκκληση και αυτή είναι\nνομίζω η θέση της Δημοτικής Αρχής.\nΚύριε Τερζάκη, θέλετε να προσθέσετε\nκάτι επιπλέον όσων έχουν ειπωθεί;\nΘέλω να διευκρινίσω κάτι, γιατί σε καμία\nπερίπτωση δεν πήγαμε να θίξουμε ούτε\nτον κ. Λυμπέρη, ούτε πήγαμε να θίξουμε\nκανέναν. Αυτό που είπαμε, όχι μισό λεπτό,\nακούστηκε τώρα, ότι πήγαμε να προστατεύσουμε\nκάποιον. Εγώ έτσι το κατάλαβα.\nτης Περιφέρειας σας λέει το εξής. Δεν\nμιλάει για δόλο περί τα πράγματα μόνο,\nμιλάει και για απάτη του διοικούμενου\nως προς τη Διοίκηση. Αυτό είναι πολύ\nσοβαρό, συν το ότι σας λέει το εξής. Μην\nθίξετε νόμιμα κατοχυρωμένα δικαιώματα.\nΑυτό τι σημαίνει; Οτι, αν εγώ αγόρασα\nαπό την κ. Καντζή, η οποία δήλωνε ότι\nείναι δικό της, έκανε τροποποιήσεις,\nέκανε και δεν πλήρωσε τίποτα, εγώ δεν\nυποχρεούμαι να πληρώσω κάτι, γιατί το\nπήρα απαλλαγμένο βαρών. Αυτό είπα εγώ\nπριν, που σας είπα.\nΚύριε Τερζάκη, νομίζω ότι το εξηγήσατε\nαυτό πάρα πάρα πολύ καλά και το κατάλαβαν\nόλοι οι συνάδελφοι. Να μην επαναλαμβάνουμε.\nΕχω την εντύπωση, επειδή υπάρχει και\nένα θέμα εκτός Ημερήσιας Διάταξης που\nπρέπει να δούμε μετά.\nΣυγνώμη, με κόψατε. Κάτι να διευκρινίσω\nστον κ. Αντιδήμαρχο, ο οποίος θα ξεκινήσει\nο άνθρωπος μία δουλειά. Είπε ότι έχουνε\nδύο γνώμες, αν πρέπει να το αναθεωρήσουνε\nστο σύνολο στο γενικότερο στο ιδιοκτησιακό.\nΕίναι ξεκαθαρισμένο όπως ισχύει σήμερα\nτο άρθρο 12 του Ν. 1437/83, σε αυτές τις\nπεριπτώσεις όπου υπάρχει κίνδυνος να\nθιγεί το κοινωνικό σύνολο και στην\nπερίπτωση που υπάρχει συγκεκριμένη\nγνώση για οικόπεδα, να πάτε μόνο σε αυτό\nπου είπε ο Κώστας, τροποποίηση του\nΚτηματολογικού Πίνακα, όχι του\nμπερδέψουμε τα οικόπεδα και θα\nταλαιπωρήσουμε τον κόσμο, τον πίνακα.\nΘα πούμε, είχες 100 μέτρα και σου πήραμε\n2, κακώς. Επρεπε να σου πάρουμε και τα\n100, γιατί μας τα χρώσταγες. Αρα, τα\nμετατρέπουμε σε εισφορά σε χρήμα και\nαν δεν έχεις, μας το δίνει το οικόπεδο;\nΔώστο μας με δικιά σου αίτηση, όπως το\nκάνατε στην περίπτωση στην Αφαία, νομίζω\nμε το Χρονόπουλο, αν θυμάμαι καλά. Βεβαίως\nμπορείτε. Το ‘χετε αποφασίσει νόμιμα\nστην περίπτωση Αφαίας.\nΑυτό μπορεί να γίνει, έχω την εντύπωση.\nΔήμαρχε, θέλετε να τοποθετηθείτε;\nΝαι Πρόεδρε, πολύ σύντομα. Νομίζω ότι\nσήμερα έγινε πραγματικά μία παραγωγική\nκουβέντα. Είχαν γίνει και στο παρελθόν\nαπόπειρες, να γίνουν για θέματα που\nαφορούν τη δημοτική περιουσία τέτοιου\nείδους κουβέντες. Το ‘χαμε κάνει κυρίως\nπρο συντάξεως της εκθέσεως για το\nΚτηματολόγιο και με την ευκαιρία που\nμου δίνεται, να ευχαριστήσω και τον Τάσο\nτο Λυμπέρη και την Ελένη την Καμπόλη\nκαι όλους όσους έχουν ασχοληθεί με αυτό\nΕμείς το βλέπουμε με\nτη σοβαρότητα που πρέπει και ούτε\nλαϊκίζουμε, ούτε επιμένουμε κάτω από\nτο πρίσμα οποιασδήποτε πολιτικής\nσκοπιμότητας. Θεωρώ ότι έχει ωριμάσει,\nτο ‘πε και πολύ παραστατικά ο κ. Τσατσαμπάς,\nαλλά ένας λόγος που πραγματικά θα\nαναδειχθεί, είναι ότι μέσα ελπίζω στο\n2014 ανοίγει το Κτηματολόγιο με τους\nπροσωρινούς πίνακες, οπότε με τους\nκληρονόμους, με τα περισσότερα ονόματα\nπου ακούστηκαν στη συζήτηση, έτσι και\nαλλιώς θα έχει ο Δήμος Χαϊδαρίου τριβές.\nλοιπόν θα πρέπει ο Δήμος να πάει απέναντι\nσε αυτή τη συζήτηση και στα θέματα που\nθα ανοίξουν όσο το δυνατόν πιο θωρακισμένα.\nΘεωρώ όμως έτσι και με όλο το σεβασμό\nκαι την εκτίμηση που έχω στον Κώστα τον\nΑσπρογέρακα, θεωρώ ότι όπως επικοινωνιακά\nδόθηκαν στη δημοσιότητα, καταρχήν\nαδίκησαν την προσπάθεια του ιδίου και\nμετά βέβαια άφησαν και διάφορα άλλα\nυπονοούμενα. Αντιλαμβάνεστε ότι\nοποιοσδήποτε κακοπροαίρετος, όπως να\nανατυπώσει αυτά που γράφτηκαν, μπορεί\nνα πάνε στον οποιονδήποτε. Εκεί αν θέλετε\nτο δικαιολογώ λόγω του timing,\nέχουμε εκλογές μπροστά μας, έχουμε\nπροσωπικά άγχη ο καθένας. Με το σκεπτικό\nτου θεωρεί ότι θα πάρει μία ρεβάνς, ή\nδεν μπορώ να μπω στο μυαλό του καθενός.\nΑλλά είμαι σίγουρος ότι ο Κώστας ο\nΑσπρογέρακας το ‘κανε, για να βάλει ένα\nλιθαράκι έστω και το 2013 κι όχι όταν ήτανε\nπιο νωρίς τα πράγματα.\nέγινε αυτή η συζήτηση το ’96, το ’97, το ’93;\nΕγινε τώρα γιατί ωρίμασαν, βγήκαν,\nασχολήθηκαν άνθρωποι και πρέπει να\nευχαριστήσω εδώ έτσι απ’ τα βάθη της\nκαρδιάς μου και την εκτίμηση που νιώθω\nσε ανθρώπους, όπως ο Γιώργος ο Τερζάκης,\nο Κίμωνας ο Φουντούλης, που ‘χουνε\nπροσφέρει κατά τη διάρκεια, χωρίς να\n‘χουνε έντονα την πολιτική σκοπιμότητα\nστην προάσπιση και της δημοτικής\nπεριουσίας, αλλά και της θωράκισης της\nδημοτικής λειτουργίας. Γιατί ξέρετε,\nτο πιο εύκολο σήμερα ήτανε να τα βάζουν\nιδιώτες απέναντι στο Δημόσιο, ή απέναντι\nστους Δήμους. Η νομική υπεράσπιση του\nΔημοσίου ή των Δήμων ήταν ελάχιστη,\nανεπαρκής όχι από την επιστημονική\nικανότητα των φυσικών προσώπων, αλλά\nείχαν να αντιμετωπίσουν πολύ μεγάλα\nσυμφέροντα. Γι’ αυτό όπου συγκρούστηκε\nιδιωτικά και το Δημόσιο, νομικά συνήθως\nέχασε το Δημόσιο, γι’ αυτό έχουμε και\nτις στρεβλώσεις και τα προβλήματα στη\nδιαχείριση της γης όχι μόνο στο\nλεκανοπέδιο, αλλά σε ολόκληρη την\nεπικράτεια. Νομίζω ότι ήταν ένα πρώτο\nβήμα και βγήκε ομόφωνα, ότι για να λύσουμε\nαυτή τη δύσκολη εξίσωση, θέλουμε και\nεξωτερική βοήθεια. Υπάρχουνε και άνθρωποι\nκαι θα το κοιτάξει ο Αντιδήμαρχος, ότι\nνομικοί που έχουν ασχοληθεί σχεδόν με\nελάχιστο προσωπικό οικονομικό όφελος,\nείτε καθόλου, θα ασχοληθούν και όποιος\nτεχνικός μηχανικός μπορεί να βοηθήσει,\nγιατί χρειάζεται και η Νομική Υπηρεσία\nτην υποστήριξη την οικονομική για\nπολλούς και διαφορετικούς λόγους. Τώρα\nμε διέκοψες Δημήτρη. Κλείνοντας, τα\nερωτήματα που έθεσε ο κ. Δούμουρας κι\nεμένα με απασχολούν. Είναι σοβαρά\nερωτήματα. Οπως, γιατί δηλώθηκε το\nσυγκεκριμένο το νταμάρι Χαμηλοθώρι\nμέσα στο Σχέδιο και δεν θεωρήθηκε εκτός.\nΕίναι πράγματα που στην πορεία θα φανούν.\nΓιατί; Είναι ένα ερώτημα. Κύριε Καπετανίδη\nκαι εσάς κάποτε σας πηγαίνανε στον\nΕισαγγελέα ως καταπατητή. Πιστεύω να\nμην επαναλαμβάνετε τα ίδια.\nΣας παρακαλώ να φτάσουμε στο τέλος, να\nΚαλά κάνει η κ. Μπούτση και μας πιέζει.\nΕάν δεν πάρουμε απόφαση, πάει η κουβέντα\nΕγώ ποτέ δεν είμαι από πίσω. Αυτό είναι\nσε δεύτερο. Ετσι ήθελα να κλείσω, καταρχήν\nσυμφωνήσαμε όλοι και τέθηκε και από την\nπλευρά του Συλλόγου, ότι θα πρέπει να\nκινηθούμε χωρίς να διασφαλίσουμε ότι\nθα κινδυνεύσει η κοινωνική ισορροπία.\nΥπάρχουν άνθρωποι ιδιοκτήτες που έχουν\nπεριουσίες και δεν έχουνε καμία ευθύνη.\nΠάνω σε αυτό το γνώμονα θα κινηθούμε\nκαι αυτή είναι η κατεύθυνσή μας.\nΟπως και κλείνοντας,\nδεν ξέρω αν μελετηθεί Αντιδήμαρχε η\nκαινούρια πρόταση που κατατέθηκε στο\nτραπέζι από το Γιώργο τον Τερζάκη, να\nτο εξετάσουμε. Αυτό που είχαμε αποφασίσει\nκαι σε κατ’ ιδίαν συναντήσεις με τον\nΑντιδήμαρχο, αλλά και με τους υπηρεσιακούς,\nείναι να το πάμε βήμα – βήμα, μήπως\nανοίγοντας στην ολότητά του το θέμα το\nχάσουμε και όπως είπε και ο Δημήτρης,\nπεριμένουμε άλλα εικοσιπέντε χρόνια\nνα δούμε εδώ τι γίνεται.\nΝα το βάλω ως πρόταση, εάν το έχω καταλάβει\nκαλά και μπορώ; Ενώ φαίνεται, ενώ στην\nουσία είναι, η πρόταση του Αντιδήμαρχου\nθεωρείται ότι Ομόφωνα είναι απ’ όλους\nμας, υπάρχει ως προς τη διαδικασία μία\nμικρή λεπτομέρεια, σαν να έχουμε δύο\nπροτάσεις. Η μία πρόταση λέει λοιπόν,\nανάθεση σε Τεχνικό και Νομικό Γραφείο\nτης υπόθεσης συνολικά, η δεύτερη κάπως\nλίγο διαφοροποιημένη λέει να γίνουν οι\nενέργειες από την Τεχνική Υπηρεσία και\nτη Νομική Υπηρεσία του Δήμου όσον αφορά\nτις αρχικές μερίδες και από εκεί και\nπέρα να ανατεθεί σε Τεχνικό και Νομικό\nΣυγνώμη. Αυτό που πρέπει να καταγραφεί\nκαι το ‘χουμε κυρίως από τη Νομική\nΣύμβουλο και στον Αντιδήμαρχο και στις\nπιέσεις τις δικές μου δεχθήκαμε ενστάσεις,\nγιατί πραγματικά ο νομικός όγκος που\nέχει πέσει στις πλάτες της κ. Πετροπούλου,\nείναι πάρα πολύ μεγάλος.\nΟλων των αρχικών ιδιοκτητών. Κύριε\nΕγώ ήμουνα σαφής. Συμφωνούμε, αλλά όχι\nνα περιοριστεί μόνο στις ιδιοκτησίες\nΒλασσιάδη – Καντζή. Οχι μόνο σε αυτές\nΟταν μιλάμε στο σύνολο των αρχικών\nιδιοκτητών, νομίζω ότι δεν χρειάζεται\nεξήγηση, είναι σαφές.\nΤο εισηγητικό λέει για τις ιδιοκτησίες\nΒλασσιάδη – Καντζή. Μιλάμε για όλες τις\nΟι αποφάσεις στο Δημοτικό Συμβούλιο\nδεν παίρνονται βάσει εισηγητικού.\nΠαίρνονται βάσει αυτών των οποίων\nψηφίζει το Δημοτικό Συμβούλιο.\nΩραία, για να την επαναλάβετε. Θέλω να\nτην επαναλάβετε πάλι.\nΗ πρόταση είναι να ανατεθεί σε Τεχνικό\nκαι Νομικό Γραφείο, εφόσον έχουν γίνει\nόλες οι ενέργειες από την Τεχνική και\nΝομική Υπηρεσία και έχουνε ελεγχθεί\nόλες οι αρχικές μερίδες των ιδιοκτητών\nτης συγκεκριμένης περιοχής του Ανω\nΔάσους. Ενα λεπτό, να το συμπληρώσουμε\nγια να είναι σωστό, διότι όταν παίζονται\nκαι με θέματα οικονομικά συμφέροντα\nιδιοκτητών, μπορούν να πατήσουν και στη\nλεπτομέρεια σε όποια δικαστική απόφαση\nΛοιπόν, θα ανατεθεί\nσε Τεχνικό και Νομικό Γραφείο, ώστε να\nελέγξει τις μερίδες των αρχικών ιδιοκτητών\nαπό την αναδιανομή του 1956;\nΝα γίνει αυτή η σημείωση και στο Γραφείο\nτου Δημοτικού Συμβουλίου, να επικοινωνήσει\nμε τους Επικεφαλής και με τον κ. Τερζάκη,\nγια να καθαρογραφεί η απόφαση.\nΕχω την εντύπωση ότι όπως ειπώθηκε,\nείναι σωστά για τους αρχικούς ιδιοκτήτες,\nμε τις μερίδες απ’ την αναδιανομή του\nΔΗΜΟΣ ΧΑΪΔΑΡΙΟΥ, ΑΔΑ: ΒΙΨ4ΩΗ3-ΚΙ7,\nΑπό το πρακτικό της 21ης/2013 συνεδριάσεως του Δημοτικού Συμβουλίου\nΑρ. αποφάσεως: 356\nΘέμα «Συζήτηση και λήψη απόφασης για την ανάθεση ή μη σε Τεχνικό Γραφείο &\nΔικηγορικό γραφείο της σύνταξης της διορθωτικής πράξης στην 2/87 Π.Ε. του Άνω Δάσους,\nγια τις ιδιοκτησίες Βλασσιάδη –Κατζή.»\nΣτο Χαϊδάρι και στο Δημοτικό Κατάστημα σήμερα την 30η του μήνα Δεκεμβρίου του έτους 2013 ημέρα της εβδομάδας Δευτέρα και ώρα 19:00, συνήλθε σε τακτική συνεδρίαση το Δημοτικό Συμβούλιο κατόπιν της με αριθ. πρωτ 45429/24-12-2013 του Δήμου εγγράφου προσκλήσεως της Προέδρου, που επιδόθηκε σε κάθε μέλος στις 2412-2013 και στον Δήμαρχο σύμφωνα με τα άρθρα 64 και 74του Ν. 3852/2010 και δημοσιεύτηκε στο Δημοτικό Κατάστημα. […]Ο Αντιδήμαρχος Τεχνικών Έργων, Πολεοδομικού Σχεδιασμού και Δόμησης κος Α. Λυμπέρης, εισηγούμενος το θέμα είπε τα εξής:\nΣύμφωνα με το 3ο σχετικό έγγραφο της Πολεοδομίας, έχει προκύψει η ανάγκη το Τμήμα\nΠολεοδομικών Εφαρμογών της Τεχνικής Υπηρεσίας, να συντάξει πλήρη φάκελο διορθωτικής\nπράξης, ονόματος και εμβαδού, στις κάτωθι ιδιοκτησίες, με φερόμενους ιδιοκτήτες στις 31-5-1988 , όταν κυρώθηκε η Πράξη Εφαρμογής 2/87 Άνω Δάσους, τους Βλασσιάδη Ευάγγελο και Κατζή Σοφίας.\nΟι εμπλεκόμενες ιδιοκτησίες είναι :\nΟ.Τ Γ381/2101 , Γ382/2310, Γ383/2403, Γ388/1603 & 1601, Γ390/2816, Γ391/2911, Γ392/3407,\nΓ403/3208, Γ406/3009, Γ407/3106 & 3107, Γ408/3823, Γ410/4403 & 4407, Γ412/4509,\nΓ420/4604 & 4609, Γ424/4906, & 4907 & 4923, Γ425/5016, Γ428/0517, Γ429/0409, ΚΑΙ ΟΣΕΣ ΠΡΟΚΥΨΟΥΝ ΚΑΤΑ ΤΗΝ ΕΡΕΥΝΑ ΤΙΤΛΩΝ.\nΣύμφωνα με το 2ο σχετικό έγγραφο ανάκλησης της πράξης, το ελάχιστο όφελος του Δήμου από την σύνταξης της διορθωτικής πράξης είναι 436.53 τ.μ. και σύμφωνα με την αντικειμενική αξία γης (524.15e/τ.μ.) 228.807 ευρώ.\nΟ φάκελος της διορθωτικής πράξης ονόματος και εμβαδού στις ανωτέρω ιδιοκτησίες, οφείλει να περιλαμβάνει τα εξής δικαιολογητικά:\n1) Αίτηση Δήμου για την διορθωτική πράξη , με το αναγκαίο ιστορικό από το οποίο προκύπτει η πλάνη περί τα πράγματα.\n2)Τίτλους ιδιοκτησίας κατά την ημερομηνία κύρωσης της Πράξη Εφαρμογής 2/87, ήτοι στις 31-5- 1988.\n3)Προηγούμενοι τίτλοι ιδιοκτησίας μέχρι 10-3-1982 το ελάχιστον.\n4) Επικυρωμένο σχεδιάγραμμα που συνοδεύει τους τίτλους ιδιοκτησίας.\n5) Πρόσφατα Πιστοποιητικά Υποθηκοφυλακείου (μεταγραφής, μη εκποιήσεων, βαρών και\n6)Πρόσφατο Αντίγραφο μερίδας ιδιοκτητών στις 10-3-1982 και στις 31-5-1988 από το\nΥποθηκοφυλακείο Αθήνας και αντίγραφα μερίδας από το Υποθηκοφυλακείο Χαϊδαρίου.\n7)Δηλώσεις ιδιοκτησίας όλων των συνιδιοκτητών των ακινήτων στις 31-5-1988.\n8)Βεβαίωση μη λειτουργίας κτηματολογίου\n9)Αντίγραφο διαγράμματος Πράξη Εφαρμογής 2/87 για τις εμπλεκόμενες ιδιοκτησίες\n10)Αντίγραφο αποσπάσματος Πράξη Εφαρμογής 2/87\n11)Απόφαση κύρωσης της Πράξη Εφαρμογής 2/87 (12353/1333/31-5-1988)\n12) ΑΝΑΛΥΤΙΚΟ ΙΣΤΟΡΙΚΟ\n13) Τοπογραφικό διάγραμμα των ιδιοκτησιών σε κλίμακα 1:200 η 1:500 σύμφωνα με τις\nσυντεταγμένες της Πράξη Εφαρμογής 2/87 και σύμφωνα με τις συντεταγμένες του Κρατικού Δικτύου (Κτηματολογίου) ήτοι ΕΓΣΑ 87.\nΣτη συγκεκριμένη περίπτωση διορθωτικής, απαιτούνται 3 σχεδιαγράμματα :\nτης αρχικής ιδιοκτησίας (εξαρτημένα), της ιδιοκτησίας όπως έχει αποτυπωθεί στον κτηματολογικό χάρτη της κυρωμένης Πράξη Εφαρμογής 2/87 και\nτης ιδιοκτησίας με τα υλοποιημένα σήμερα όρια.\n14) Τεχνική Έκθεση Μηχανικού για κάθε ιδιοκτησία ξεχωριστά\n15)Έκθεση Δικηγόρου για τους τίτλους ιδιοκτησίας κάθε ακινήτου.\nΒΑΣΕΙ ΤΩΝ ΑΝΩΤΕΡΩ ΣΤΟΙΧΕΙΩΝ ΘΑ ΣΥΝΤΑΧΘΟΥΝ ΠΙΝΑΚΕΣ ΚΑΙ ΣΧΕΔΙΑ ΠΡΑΞΗΣ\nΕΦΑΡΜΟΓΗΣ ΑΠΟ ΤΗΝ ΤΕΧΝΙΚΗ ΥΠΗΡΕΣΙΑ.\nΘΑ ΚΟΙΝΟΠΟΙΗΘΟΥΝ ΣΤΟΥΣ ΙΔΙΟΚΤΗΤΕΣ ΤΟΤΕ ΚΑΙ ΣΗΜΕΡΑ ΜΕ ΔΙΚΑΣΤΙΚΟ\nΕΠΙΜΕΛΗΤΗ ΩΣΤΕ ΝΑ ΥΠΟΒΑΛΛΟΥΝ ΤΥΧΟΝ ΕΝΣΤΑΣΕΙΣ(π.χ. ΝΑ ΠΛΗΡΩΣΟΥΝ\nΤΥΧΟΝ ΔΙΑΦΟΡΕΣ ΣΕ ΓΗ ΚΑΙ ΟΧΙ ΣΕ ΧΡΗΜΑ).\nΘΑ ΑΠΟΣΤΑΛΛΟΥΝ ΣΤΗΝ ΠΕΡΙΦΕΡΕΙΑ ΓΙΑ ΚΥΡΩΣΗ.\nΗ ΚΥΡΩΣΗ ΘΑ ΜΕΤΑΓΡΑΦΕΙ ΣΤΟ ΥΠΟΘΗΚΟΦΥΛΑΚΕΙΟ ΧΑΪΔΑΡΙΟΥ.\n1) ΕΙΝΑΙ ΑΝΑΓΚΑΙΑ Η ΣΥΜΠΡΑΞΗ ΔΙΚΗΓΟΡΟΥ ΓΙΑ ΤΑ ΔΙΚΑΙΟΛΟΓΗΤΙΚΑ\n2)ΕΙΝΑΙ ΑΝΑΓΚΑΙΑ Η ΣΥΜΠΡΑΞΗ ΤΕΧΝΙΚΟΥ ΓΡΑΦΕΙΟΥ ΓΙΑ ΤΑ ΔΙΚΑΙΟΛΟΓΗΤΙΚΑ\n13,14 ΚΑΙ ΤΗ ΣΥΝΤΑΞΗ ΤΗΣ Πράξης Εφαρμογής.\n1)Για τον υπολογισμό του κόστους θα πρέπει να απευθυνθούμε στα σχετικά γραφεία μηχανικών και νομικών .\n2)Η τεχνική Υπηρεσία θα μπορούσε να συντάξει την Πράξη Εφαρμογής εάν : α) διέθετε το\nπροσωπικό και το αναγκαίο συνεργείο αποτύπωσης.\nβ) Εάν είχε τα αναγκαία ηλεκτρονικά προγράμματα σύνταξης πράξεων και τα αναγκαία όργανα που διαθέτουν όλοι οι Δήμοι GPS. Τα όργανα θα χρειαστούν οπωσδήποτε σε λίγο καιρό όταν θα προχωρήσει η β βάση κτηματολογίου και ο Δήμος θα πρέπει να στηρίξει τις δηλώσεις που έχει ήδη υποβάλλει στην πρώτη φάση.\n3) Ο χρόνος σύνταξης της διορθωτικής πράξης, εφόσον ασχοληθεί τεχνικό γραφείο ιδιωτών με την επίβλεψη του Δήμου και νομικό με την επίβλεψη της Νομικής Υπηρεσίας, είναι δυνατόν να είναι 4-5 μήνες από την ανάθεση.\n4) θα ληφθεί υπόψη και η παλαιά μελέτη των Πάτρα- Σπηλιώτη κυρίως για την εύρεση των\n5) Η άτυπη Επιτροπή Δημοτικής Περιουσίας συμφώνησε με τα ανωτέρω.\nΠολεοδομικού Σχεδιασμού και Δόμησης Α. Λυμπέρης\nΣτη συνέχεια, η Πρόεδρος κάλεσε τα μέλη του Δημοτικού Συμβουλίου να αποφασίσουν\nΤο Δημοτικό Συμβούλιο αφού άκουσε την εισήγηση του Αντιδημάρχου, συζήτησε\nδιεξοδικά το θέμα, για το οποίο και διατυπώθηκαν οι απόψεις των Δημοτικών Συμβούλων, όπως αναλυτικότερα αναγράφονται στα απομαγνητοφωνημένα πρακτικά.\nΚατά τη διάρκεια της συζήτησης, ο Δημοτικός Σύμβουλος της Δημοτικής Παράταξης\n«Πολίτες σε Δράση – Οικολόγοι Πράσινοι», Κ. Φωτεινάκης, δήλωσε ότι καταψηφίζει το θέμα,\nεπισημαίνοντας, ότι, αυτή η έρευνα δεν πρέπει να περιοριστεί μόνο στις ιδιοκτησίες Βλασσιάδη – Καντζή, αλλά για ολόκληρο το Ανω Δάσος.\nκατά πλειοψηφία (18) υπέρ (1) κατά\nΑναθέτει τη μελέτη και σύνταξη διορθωτικής της Πράξη Εφαρμογής 2/87 του Άνω Δάσους, σε Τεχνικό Γραφείο που διαθέτει αποδεδειγμένη εμπειρία, στη σύνταξη Πράξη Εφαρμογής και Νομική υποστήριξη για τον έλεγχο τίτλων ιδιοκτησίας των εμπλεκομένων, όπως αναλυτικά αναφέρεται στο εισηγητικό μέρος της παρούσας.\nΗ ΠΡΟΕΔΡΟΣ Ο ΓΡΑΜΜΑΤΕΑΣ ΤΑ ΜΕΛΗ\n(Υπογραφή) (Υπογραφή) (Υπογραφές)\nΠροηγούμενο άρθροΔημότες βάζουν “ένα χεράκι” για περισσότερη διαφάνεια και πράσινο στην πόλη\nΕπόμενο άρθρο“Σημειωτόν” στο Διαχειριστικό Έλεγχο, ανησυχία για παραγραφές σε σοβαρά θέματα


Με άποψη: ΠΟΛΙΤΙΣΤΙΚΟ ΑΝΤΑΜΩΜΑ ΣΤΗΝ ΞΙΦΙΑΝΗ ΑΛΜΩΠΙΑΣ\nΠΟΛΙΤΙΣΤΙΚΟ ΑΝΤΑΜΩΜΑ ΣΤΗΝ ΞΙΦΙΑΝΗ ΑΛΜΩΠΙΑΣ\nΠραγματοποιήθηκε ένα υπέροχο πολιτιστικό αντάμωμα- πανηγύρι, στο χωριό Ξιφιανή της Αλμωπίας Ν. Πέλλας.\nΚάθε χρόνο γινόταν 26 Ιουλίου, στη μνήμη της παλιάς εκκλησίας που ήταν αφιερωμένη στην Αγία Παρασκευή, φέτος, εξαιτίας γάμων που προγραμματίστηκαν, το πολιτιστικό αντάμωμα πραγματοποιήθηκε στις 8 Ιουλίου.\nΒέβαια, η εκκλησία της Αγίας Παρασκευής δεν υπάρχει, στη θέση της κτίστηκε καινούρια στη μνήμη του Αγίου Πολύκαρπου, που εορτάζει στις 23 Φεβρουαρίου. Την παλιά εκκλησία, επειδή είχε κτιστεί με τα υλικά από το τζαμί το οποίο γκρεμίστηκε, την κατεδάφισαν. Τα εγκαίνια έγιναν το 1982, όμως οι κάτοικοι εορτάζουν όπως γιόρταζαν παλιά, επειδή βολεύει καλύτερα σε καλοκαίρι.\nΟ πρόεδρος του Μορφωτικού Συλλόγου Ξιφιανής ΄΄ Άγιος Δημήτριος΄΄, κ. Νίκος Τοπάλης μαζί με μέλη, κατάφεραν και οργάνωσαν την υπέροχη 5η καλοκαιρινή εκδήλωση στο προαύλιο του Δημοτικού Σχολείου.\nΓέμισε το προαύλιο από κατοίκους του χωριού αλλά και της ευρύτερης περιοχής, που θέλησαν να γλεντήσουν όλοι μαζί παρέα, να απολαύσουν το χορευτικό πρόγραμμα, να γευτούν ψητούς μεζέδες. Είναι οι μικροχαρές της ζωής, τις οποίες πρέπει να απολαμβάνουμε και να μάθουμε εκτιμάμε.\nΟ Μορφωτικός Σύλλογος του χωριού πρώτος έσυρε το χορό, ακολούθησαν οι ΄΄Αλησμόνητες Πατρίδες΄΄ με χορούς των Ελλήνων της σκλαβωμένης Μικρασίας, στη συνέχεια χόρεψε ο Μορφωτικός Σύλλογος Αλώρου, και τέλος, τα υπέροχα παιδιά με τη περίσσια λεβεντιά από τη Χρύσα.\nΤο μουσικό σχήμα ΄΄ Μακεδονικός Ήχος΄΄ κάλυψε την εκδήλωση και, μετά τη λήξη του προγράμματος των χορευτικών, ξεκίνησε ένα ξέφρενο λαϊκό γλέντι με διάφορους χορούς από όλη την Ελλάδα .\nΠαρόντες στην εκδήλωση, ο Δήμαρχος Αλμωπίας κ. Δημήτριος Μπίνος, οι αντιδήμαρχοι ː κ. Στέφανος Αβραμίκας, κ. Τσιμτσιρίδης Γιώργος και\nο κ. Χατζηγιαννίδης Γιώργος του οποίου η Ξιφιανή είναι η γενέτειρά του. Επίσης, ο πρόεδρος του Δημοτικού Συμβουλίου κ. Συμεών Σωτηριάδης και ο πρόεδρος της ΔΗ.Κ.Ε.Α κ. Κώστας Ζαχαριάδης.\nΤο χωριό είναι κτισμένο στους πρόποδες λόφου, όπου υπάρχει και η παλιά εκκλησιά του Αγίου Δημητρίου με το καμπαναριό της, από το 1857. Απέχει 5 χλμ. από την Αριδαία και 20 χλμ.( στο βορειοανατολικό τμήμα) από την Έδεσσα. Υπάγεται στο Δήμο Αλμωπίας και είναι πολύ κοντά στο χωριό Άλωρο.\nΝΑ ΕΥΧΗΘΟΥΜΕ ΚΑΙ ΤΟΥ ΧΡΟΝΟΥ ΜΕ ΥΓΕΙΑ!!!


Leveringen - 495119-2018 - TED Tenders Electronic Daily\nLeveringen - 495119-2018\nGriekenland-Chania: Fotovoltaïsche zonnecellen\nΠολυτεχνείο Κρήτης Ν.Π.Δ.Δ., Πολυτεχνειούπολη, Κουνουπιδιανά, Τμήμα Προμηθειών - κτίριο Ε5 Πολυτεχνειούπολη - Κουνουπιδιανά, Ter attentie van: Ιωάννας Κάβαλου, Χανιά 731 32, Griekenland. Telefoon: +30 2821037049. Fax: +30 2821037075. E-mail: ikavalou@mail.tuc.gr\n(Supplement op het Publicatieblad van de Europese Unie, 28.9.2018, 2018/S 187-423652)\nΣύμφωνα με την υπ΄αριθμ. 486/7.11.2018 απόφαση Συγκλήτου, δίνεται παράταση στον χρόνο παραλαβής (ηλεκτρονικής υποβολής) προσφορών, ως εξής: Αρχική προθεσμία παραλαβής (ηλεκτρονικής υποβολής) προσφορών: 12.11.2018, ημέρα Δευτέρα και ώρα 20:00. Νέα προθεσμία παραλαβής (ηλεκτρονικής υποβολής) προσφορών: 20.11.2018 ημέρα Τρίτη και ώρα 20:00.\nΣύμφωνα με την υπ΄αριθμ. 486/7.11.2018 απόφαση Συγκλήτου, δίνεται παράταση στην ημερομηνία διενέργειας τού διαγωνισμού: Αρχική προθεσμία διενέργειας διαγωνισμού: 16.11.2018 και ώρα 10:00 π.μ. Νέα προθεσμία διενέργειας διαγωνισμού: 26.11.2018 και ώρα 10:00 π.μ..


Ξεκίνησε η κηδεία του Φιντέλ Κάστρο - CNN.gr\nΚυριακή, 04 Δεκεμβρίου 2016 14:53\nΞεκίνησε πριν από λίγη ώρα η κηδεία του πατέρα της κουβανέζικης επανάστασης Φιντέλ Κάστρο στο Σαντιάγο ντε Κούμπα, εκεί όπου ο Φιντέλ και οι άνδρες του άρχισαν τον ανταρτοπόλεμο εναντίον της δικτατορίας του Φουλχένσιο Μπατίστα που τελικά οδήγησε στην ανατροπή του το 1959.\nΗ κηδεία ξεκίνησε περίπου στις 7 το πρωί τοπική ώρα (2 μμ ώρα Ελλάδος) λίγο μετά την άφιξη στο κοιμητήριο Σάντα Ιφιχένια της αυτοκινητοπομπής που μετέφερε για τρεις ημέρες την τέφρα του "Κομαντάντε", ο οποίος κυβέρνησε το νησί αυτό της Καραϊβικής για περίπου μισό αιώνα.\nΤο κοιμητήριο βρίσκεται δίπλα στο μαυσωλείο του Χοσέ Μαρτί, του ήρωα της ανεξαρτησίας της Κούβας. Η κηδεία θα είναι απλή και θα σηματοδοτεί το τέλος του εθνικού πένθους εννέα ημερών που κηρύχθηκε μετά τον θάνατό του.\nΣημειώνεται ότι το βράδυ του Σαββάτου, ο πρόεδρος της Κούβας Ραούλ Κάστρο δεσμεύτηκε να «υπερασπιστεί την πατρίδα και τον σοσιαλισμό» σε μια εκδήλωση - φόρο τιμής στον Φιντέλ.\nΠαράλληλα, εκπλήσσοντας πολλούς στην Κούβα, ο Ραούλ Κάστρο ανακοίνωσε επίσης πως κατά την επιθυμία του Φιντέλ, θα καταθέσει στην Εθνοσυνέλευση ένα σχέδιο νόμου για να αποτραπεί οποιαδήποτε εκδήλωση προσωπολατρίας.\nΚΟΣΜΟΣ\t· ΦΙΝΤΕΛ ΚΑΣΤΡΟ\t· ΚΟΥΒΑ\t· ΚΗΔΕΙΑ ΚΑΣΤΡΟ\t· ΣΑΝΤΙΑΓΟ\t· ΤΕΦΡΑ


Κυρ, 16/01/2022 - 10:15\nΜε απόφασή του το Ομοσπονδιακό Δικαστήριο της Αυστραλίας ακύρωσε την βίζα του Νόβακ Τζόκοβιτς, οπότε ο Σέρβος τενίστας δεν θα έχει το δικαίωμα συμμετοχής στο Australian Open και θ'΄ απελαθεί από την χώρα. Αξίζει να σημειωθεί ότι οι αρχές της Αυστραλίας έχουν επιβάλει από τον Δεκέμβριο καθεστώς αυστηρών περιορισμών και πως η απόφαση τους σε ότι αφορά τον πασίγνωστο αντισφαιριστή κινείται στη λογική “κανείς δεν είναι υπεράνω του νόμου και της ανθρώπινης υγείας”.\nΗ ακροαματική διαδικασία διήρκεσε περίπου έξι ώρες και οι δύο πλευρές παρουσίασαν τις απόψεις τους στους δικαστές, οι οποίοι πήραν ομόφωνα την απόφαση.\n«Δικαίως ή αδίκως θεωρείται ότι υποστηρίζει μια αντί-εμβολιαστική άποψη. Και η παρουσία του εδώ φαίνεται να συμβάλει σε αυτό και θα μπορούσε να οδηγήσει περισσότερους ανθρώπους να γίνουν αντι-εμβολιαστές», είπαν.\nΗ αντίδραση Τζόκοβιτς\n«Θα πάρω λίγο χρόνο να ξεκουραστώ και να ανακάμψω, πριν κάνω περαιτέρω δηλώσεις», είπε ο κορυφαίος τενίστας στον κόσμο μετά την οριστική ακύρωση της βίζας του.\n«Είμαι πάρα πολύ απογοητευμένος από την απόφαση απόρριψης της αίτησής μου σχετικά με την ακύρωση της βίζας μου, που σημαίνει ότι δεν μπορώ να μείνω στην Αυστραλία και να παίξω στο Australian Open. Σέβομαι την απόφαση του δικαστηρίου και θα συνεργαστώ με τις αρχές σχετικά με την αναχώρησή μου από την Αυστραλία».\nΕξέφρασε ευχαριστίες επίσης σε όσους τον στήριξαν.\n«Νιώθω άβολα που ήμουν το επίκεντρο τις τελευταίες εβδομάδες και ελπίζω τώρα να γίνει το παιχνίδι και το τουρνουά που αγαπώ. Εύχομαι στους παίκτες, στους διαιτητές, στους εργαζόμενους, στους εθελοντές και τους φιλάθλους τα καλύτερα για το τουρνουά. Τέλος, θα ήθελα να ευχαριστήσω την οικογένειά μου, τους φίλους μου, την ομάδα μου μου, τους υποστηρικτές μου, τους θαυμαστές μου και τους συμπατριώτες μου για τη διαρκή στήριξη. Ήσασταν πηγή δύναμης για εμένα».\nΘρίαμβος Λεκλέρ στην Αυστραλία, δράμα για Φερστάπεν και Σάινθ (BINTEO)\nΟ Σαρλ Λεκλέρ κυριάρχησε από την αρχή ως το τέλος στο Grand Prix της Μελβούρνης\nΑπό την pole position θα ξεκινήσει στο αυριανό Grand Prix της Αυστραλίας


Πέντε λόγοι για να μη μείνετε στο ένα παιδί | PAMPERNPLAY\nΑν έχετε ένα παιδάκι το πιθανότερο είναι όταν βλέπετε γονείς με δύο ή και περισσότερα παιδιά να αναρωτιέστε «Πώς τα καταφέρνουν;». Μπορεί μεν να είναι κουραστικό και οι ευθύνες διπλάσιες, τριπλάσιες κ.ο.κ. αλλά η χαρά και η ευτυχία που φέρνουν τα παιδιά δεν συγκρίνεται με τίποτε άλλο στον κόσμο. Αν λοιπόν έχετε ένα παιδί και το σκέφτεστε για δεύτερο, ελπίζουμε πώς το παρακάτω άρθρο θα σας πείσει!\nΤο έχετε ξαναζήσει\nΞέρετε τι να περιμένετε. Το πιθανότερο είναι οι μνήμες σας να είναι νωπές.\nΕίναι πραγματικά λιγότερο αγχωτικό\nΉ τουλάχιστον αυτό υποστηρίζει αυτή η μελέτη. Στην πραγματικότητα, οι γονείς με τέσσερα ή περισσότερα παιδιά έχουν το λιγότερο άγχος από όλους μας. Η εξήγηση που εμείς δίνουμε είναι μάλλον επειδή δεν έχουν χρόνο να σκεφτούν και κατ’ επέκταση να αγχωθούν!\nΣε γενικές γραμμές τα παιδιά θα παίζουν μαζί\nΣίγουρα θα τσακώνονται αλλά τις περισσότερες στιγμές θα παίζουν μαζί κι εσείς θα απολαμβάνετε αυτό το ιδιαίτερο δέσιμο που αναπτύσσεται μεταξύ των αδερφών και θα τα καμαρώνετε. Προφανώς αυτές οι ήσυχες, αγαπημένες και ειρηνικές στιγμές μεταξύ των αδερφών θα είναι περισσότερες καθώς θα μεγαλώνουν.\nΜαθαίνουν πώς να συναναστρέφονται με τον υπόλοιπο κόσμο και να μοιράζονται με φυσικό τρόπο\nΟυσιαστικά δεν έχουν κι άλλη επιλογή. Θα πρέπει να μάθουν να μοιράζονται το χρόνο τους, να περιμένουν τη σειρά τους και να μοιράζονται τα παιχνίδια τους. Ή απλά τρέμουν στη γωνία και βάζουν τα κλάματα, μέχρι να το καταλάβουν.\nΞέρουν ότι θα έχουν έναν ή και περισσότερους φίλους για μια ζωή\nΤα αδέλφια είναι οικογένειά. Ακόμα κι αν μένουν μακριά ο ένας από τον άλλον μεγαλώνοντας, ξέρουν ότι πάντα θα έχουν ένα δικό τους πρόσωπο που θα είναι εκεί γι’ αυτούς. Τουλάχιστον εγώ αυτό πιστεύω για την αδερφή μου.


Πόσα Όσκαρ θα σηκώσει ο Λάνθιμος την Κυριακή, αδέρφια; - Provocateur\nΣήκωσέ το το τιμημένο, ρε Γιώργο! Δεν μπορώ να περιμένω, ρε Γιώργο!\nΦέτος που λες, αδερφές προβοκάτορα, τα Όσκαρ είναι ελληνική υπόθεση. Φέτος που λες, φιλενάδα προβοκατόρισσα, στα Όσκαρ πάει το "πειρατικό" του Γιώργη του Λάνθιμου για να κάνει... "2004" στο κόκκινο χαλί!\nΩραία, εξάνλτησα τη γραφικότητά μου, και τώρα πια μπορούμε αν θες να δούμε ψύχραιμα τι θα παιχτεί στα φετινά αγαλματάκια. Πόσα θα πάρει ο "δικός μας", τι θα πάρουν οι άλλοι, ποιοι πρέπει και ποιοι τελικά θα βραβευτούν. Πάμε;\nΤο Provocateur διαλέγει: BlacKkKlansman\nΠόσα χρόνια είχαμε να δούμε ταινία ταυτόχρονα σημαντική στα θέλω της, διασκεδαστική στους ρυθμούς της, απολαυστικά πληθωρική στη σκηνοθετική της διαχείριση, χορταστική αλλά και γεμάτη κριτικά σχόλια για τον άνθρωπο και το ρατσισμό και τη γελοιότητα του τότε και του σήμερα; Φέτος που την είδαμε, να της το δώσουμε. Ε;\nΤο Provocateur προβλέπει: Roma\nΝαι, μάλλον δεν θα της το δώσουμε. Απέναντι στο "BlacKkKlansman" που ασκεί την κριτική του με ψυχαγωγικά κουλ ρυθμούς, και το "Green Book" που πατάει με ασφάλεια πάνω σε ακαδημαϊκά μονοπάτια, ο θείος Όσκαρ μάλλον θα προτιμήσει το μαχαίρι που ο Κουαρόν καρφώνει στο κόκαλο του κόσμου. Και όχι, δεν είναι καθόλου λάθος επιλογή - είναι απλώς μια ακόμα νίκη του σινεφίλ απέναντι στο μέινστριμ, μια νίκη που η εποχή την επιβάλλει.\nΤο Provocateur διαλέγει: Σπάικ Λι - BlacKkKlansman\nΕκεί που λέγαμε ότι η καριέρα του Σπάικ Λι σιγοκαίει τ' αποκαΐδια της (Oldboy, Chi-Raq) μέχρι να σβήσει εντελώς, ξαφνικά... να τος! Έρχεται με μια χαρακτηριστικά δική του, αλλά και τόσο ανανεωτική ταινία, να ξυπνήσει ξανά την Αμερική και τον κόσμο όπως εκείνος ξέρει καλύτερα απ' τον καθένα: ψυχαγωγώντας! Δικό σου, δικέ μου.\nΤο Provocateur προβλέπει: Σπάικ Λι - BlacKkKlansman\nΝα χάσει την ταινία, ναι. Να χάσει και τη σκηνοθεσία, με τέτοια ταινία, ένας απ' τους πιο χαρακτηριστικά κι έξυπνα πολιτικούς σκηνοθέτες που ακόμα είναι ΧΩΡΙΣ ΟΣΚΑΡ, όχι. Δεν γίνεται...\nΤο Provocateur διαλέγει: Green Book\nΑκαδημαϊκό μεν, αλλά πετυχαίνει τους σκοπούς του και το κάνει με όμορφα και μετρημένα. Το "Πράσινο Βιβλίο" δεν είναι σενάριο που κερδίζει την παρτίδα, αλλά είναι σίγουρα αυτό που κερδίζει τα υπόλοιπα τέσσερα.\nΤο Provocateur προβλέπει: The Favourite\nΔεν μπορεί να μείνει η ταινία του Λάνθιμου χωρίς "σοβαρό" Όσκαρ. Κι επειδή είναι δύσκολο να πάρει κάποια απ' τα άλλα, λογικά θα πάρει αυτό. Έστω κι αν το σενάριο θα έδειχνε πολύ, πολύ φτωχό με μια πιο πεζή σκηνοθεσία.\nΟ,τι ισχύει για τον Λι, ισχύει και για το σενάριο. Το να μπορείς να κάνεις αιχμηρή πολιτική και κοινωνική κριτική μέσα από σπαρταριστούς, ζωντανούς διαλόγους είναι κατόρθωμα. Το να μπορείς να μιλάς σοβαρά χωρίς απαραίτητα να κουβαλάς στα λόγια σου σοβαροφάνεια και σπουδαίες κορόνες, είναι κατόρθωμα για Όσκαρ!\nΤο Provocateur προβλέπει: BlacKkKlansman\nΚαι θα το αναγνωρίσει αυτό ως κι η Ακαδημία Κινηματογράφου της Αμερικής.\nΚαταρχάς ΚΑΤΑΓΓΕΛΛΩ την απουσία του εξαίρετου Ίθαν Χοκ απ' τις υποψηφιότητες στις οποίες βρίσκεται ο (συμπαθής αλλά ως εκεί) Μπράντλεϊ Κούπερ. Προχωράμε.\nΤο Provocateur διαλέγει: (Όλους, αλλά κυρίως) Willem Dafoe - At Eternity's Gate\nΟι Άντρες του 2019, θυμίζουν λίγο τους... 'Β Άντρες του 2015 (Όσκαρ: Τζ.Κ.Σίμονς). Όποιος και να το 'παιρνε θα 'ταν αδικία για τους άλλους! Φέτος κονταροχτυπιούνται 4 απίστευτες ερμηνείες (σόρρυ Μπραντ), κι εγώ διαλέγω Νταφόε γιατί δεν είχε μόνο να ερμηνεύσει ένα μύθο (Βαν Γκογκ) αλλά και, μοιραία, να συγκριθεί μ' άλλον ένα (Κερτ Ντάγκλας).\nΤο Provocateur προβλέπει: Rami Malek - Bohemian Rhapsody\nΉταν το μεγάλο hype της χρονιάς, μαζί με τον Κρίστιαν Μπέιλ. Τον οποίο θα ξεπεράσει τελικά, γιατί ο Μπέιλ έχει ήδη αγαλματάκι στο ράφι του σπιτιού του.\nΤο Provocateur διαλέγει: Ολίβια Κόλμαν - The Favourite\nΚάτω από ιδιαίτερη σκηνοθετική καθοδήγηση, η Κόλμαν αποδείχτηκε απολαυστικά γκρινιάρα κι απεγνωσμένα ανώριμη. Μια βασιλική μπέμπα ετών 39 που απογείωσε την ήδη παράδοξη ταινία του Λάνθιμου. Θα το 'παιρνε για πλάκα, αν δεν υπήρχε η κυρία από κάτω...\nΤο Provocateur προβλέπει: Γκλεν Κλόουζ - The Wife\nΣτο ντέρμπι με τη "βασίλισσα Άννα" χάνει στα σημεία, αλλά της το χρωστάνε για μια καριέρα ολάκερη. Και φέτος ήταν ξανά καταπληκτική!\nΤο Provocateur διαλέγει: Μαερσάλα Άλι - Green Book\nΊσως ακούγεται λιγάκι υπερβολικό να φτάσει "τσακ-μπαμ" ο Άλι (με 'β ρόλους) τα Όσκαρ του Ντε Νίρο, αλλά το δίκαιο είναι δίκαιο. Ο Μαερσάλα παίζει υπέροχο ερμηνευτικό πινκ-πονκ με τον Βίγκο Μόρτενσεν, στην πιο ερμηνειοκεντρική ταινία της χρονιάς. Άξιος, ψηλέ!\nΤο Provocateur προβλέπει: Μαερσάλα Άλι - Green Book\nΘα τον κυνηγήσει ο εξαιρετικός Ρίτσαρντ Ε. Γκραντ του "Can You Ever Forgive Me?" αλλά δεν θα τον πιάσει.\nΤο Provocateur διαλέγει: Έμα Στόουν - The Favourite\nΗ Έμα ήταν χάρμα, η Έμα ήταν "έγκλημα", η Έμα στην προσωπική μου λίστα περνάει (με διαφορά στήθους) τη Ρέιτσελ Βάις στο δρόμο για την "Ευνοούμενη" της ταινίας του Λάνθιμου.\nΤο Provocateur προβλέπει: Ρετζίνα Κινγκ - If Beale Street Could Talk\nΟι δύο πρωταγωνίστριες του Γιώργη θα "εξουδετερώσουν" η μια την άλλη, και λογικά θα 'ρθει ανάμεσά τους ή εξαιρετικά στιβαρή Ρετζίνα Κινγκ να σηκώσει ένα αγαλματάκι για το οποίο ουδείς θα παραπονεθεί.